Xabier Amuriza - Wikipedia\nXabier Cruz Amuriza Zarraonaindia, anavezetoc'h evel Xabier Amuriza, zo ur bertsolari (barzh euskarek), skrivagner, troer, soner ha politiker euskarat.\nGanet e oa d'an 3 a viz Mae 1941 e kêr Etxano, e Bizkaia. Mont a reas d'ar c'hloerdi ha mont da veleg goude, e 1965. E 1976 avat e tilezas ar velegiezh ha dimeziñ a reas.\nDiv wech e c'hounezas kampionad ar bersolari-ed, e 1980 hag e 1982. An hini kentañ e voe, er vro, o sevel barzhonegoù en euskara batua, er yezh unvan, pa ne veze graet nemet er rannyezhoù a-raok. Embannet en deus dastumadoù eus e varzhonegoù ("bertso") ha meur a skrid diwar-benn ar sevel gwerzennoù, ur geriadur klotennoù, meur a romant... Troet en deus Brave New World gant Aldous Huxley ivez. Hag embannet en deus e-leizh a bennadoù e kazetennoù evel Egin, Gara, Euskaldunon Egunkaria ha Berria, koulz hag er gelaouenn Argia.\nOuzhpenn bezañ bertsolari ha skrivagner, ez eo stourmer politikel ivez. Pa oa beleg c'hoazh e oa bet toullbac'het abalamour ma kemere perzh en ul luskad beleien enebet ouzh diktatouriezh Franco. Diwezhatoc'h e voe oberiant el luskad Herri Batasuna ha dilennet e voe da guzulier-kêr en anv ar strollad-se e 1979 ha da gannad e parlamant Bizkaia. Pa zeuas Juan Carlos Iañ da C'hernika e 1981 e voe unan eus ar re a droc'has prezegenn ar roue spagnol dre ganañ Eusko Gudariak (kan-bale an ETA). Neuze e voe bac'het adarre.\nDilennet e voe c'hoazh e Parlamant Euskadi e 1986, ma chomas betek 1990.\nAdtapet diwar « https://br.wikipedia.org/w/index.php?title=Xabier_Amuriza&oldid=1910207 »\nKemmoù diwezhañ degaset d'ar bajenn-mañ d'an 28 Eos 2021, da 18:49.


Pajenn:Instructioneu santel ar er gurionnéeu principal ag er religion, 1790.djvu/500 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/500\neid er Fidelèt bihue ha marhue, de larèt-è, e zou hoah ar en doar, pé e zou ér Purgatoër. Rac a fæd er-ré-zou én ihuern, ou foénieu e zou éternel, ha ne fehènt quet bout bèrreit na bihanneit.\nOffrein e rér er Sacrifice aveid er-ré vihue, eit goulèn guet Doué conversion er béherion, perseverance er-ré just, salvedigueah en ol, hac er moyandeu neeessær de bep-unan eit gounid er Baraouis. En offrein e rér eid en ineanneu ag er Purgatoër, eit ma pligeou guet Doué ou soulagein én ou foénieu hac ou zènnein guet-t’ou d’er joyeu éternel.\nUl lod vad a pe recommandant Overènneu eit ou ré dreménét, e fal dehai perpet ma vou larèt en Overèn a Requiem, guet er chonge ou dès é ma profitaploh eid er-ré varhue un Overèn larét guet un Orlemant du, eid unan larét guet un Orlemant ag ul lihue-aral. En dud-ce e hum dromp a vras : el lihue ag en Orlemant ne change nitra én Overèn, ha quer clous é pedér én ur Overèn-aral, èl é unan a Requiem, eid er-ré varhue e zezirér é particuliér recommandein de Zoué.\nEr Sacrifice ag en Overèn n’en dai offrét meit de Zoué hemb quin : rac-ce a pe larér, Overèn S. Pierr, Overèn S. Yehàn, Overèn er Uériès, Overèn er-ré varhue, &c., n’en dai quet larét é hoffrér er Sacrifice d’er Sænt-ce : quemènt-ce ne senéfi nameid en Overèn e offrér de Zoué dé ou Gouïl, hac\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/500&oldid=129072 »\nKemmoù diwezhañ degaset d'ar bajenn-mañ d'an 9 Eos 2018, da 16:18.


Charles Jules de Gaulle - Wikipedia\nCharles Jules de Gaulle\n(Adkaset eus Charles-Jules de Gaulle)\nCharles Jules Joseph de Gaulle\nCharlez a Vro-C'hall\nd'an 31 a viz Genver 1837\nd'ar 1añ a viz Genver 1880\nbrezhoneg, galleg, kembraeg\nCharles Jules Joseph de Gaulle (anvioù-pluenn : Charlez a Vro-C'hall, Barz Bro-C'hall) ganet e Valenciennes (Norzh, Bro-C'hall) d'an 31 a viz Genver 1837 ha marvet e Pariz d'ar 1añ a viz Genver 1880, a zo bet ur c'heltiegour, ur c'helaouenner hag ur barzh brezhonek.\nBrudet eo p'en doa roet lañs d'ar sinadeg kentañ evit goulenn digant ar Republik c'hall ma vije savet un deskadurezh e brezhoneg hag er yezhoù rannvroel all. Eontr e oa d'un den kalz brudetoc'h, Charles de Gaulle (1890-1970), bet prezidant gouarnamant gall ha prezidant ar Republik C'hall.\nMab e oa d'an istorour Julien-Philippe de Gaulle (1801-1883) ha d'ar skrivagnerez Joséphine Maillot (1806-1886).\nPa oa klañvidik ha nammet gant ar seizi abaoe e ugent vloaz e talc'has da studiañ brezhoneg ha kembraeg, met ne c'hellas ket beajiñ hag eñ rediet da chom en e goazez war e gador-vrec'h en e ranndi e straed Vaugirard, e Pariz.\nObererezh en emsav lennegel ha politikel brezhon[kemmañ | kemmañ ar vammenn]\nEntanet e voe gant lenn Barzaz Breiz hag e heulias an emsav lennegel kaset da benn gant Kervarker. Kemer a reas perzh en aozadur ar C'hendalc'h Keltiek 1857 e Sant-Brieg (Aodoù-an-Hanternoz, Breizh). Skrivañ a reas meur a bennad gallek diwar-benn ar yezhoù keltiek evit ar c'helaouennoù skiantel Revue Celtique ha Revue de Bretagne et de Vendée. Ur pennad brezhonek a savas evit Feiz ha Breiz ivez.\nSekretour e voe da vBreuriez Breiz, ur gevredigezh barzhed vrezhonek.\nE 1870 ec'h aozas, gant Henri Gaidoz (1842-1932) ha Hyacinthe de Charencey (1832-1916), ur c'houlennadeg da vezañ kaset d'ar Vodadeg-lezenniñ.\nGwerzennoù adkemeret gant ar Prezidant Charles de Gaulle[kemmañ | kemmañ ar vammenn]\nEn e brezegenn e Kemper (Penn-ar-Bed, Breizh) d'an 2 a viz C'hwevrer 1969 e tistagas ar prezidant gall Charles de Gaulle eil pevaradenn ur varzhoneg vrezhonek bet skrivet gant e eontr : Da Varzed Breiz (video).\n— E Paris va c'horf zo dalc'het\nMed daved hoc'h nij va spered\nVel al labous, a denn askel,\nNij da gaout he vreudeur a bell.\nAdtapet diwar « https://br.wikipedia.org/w/index.php?title=Charles_Jules_de_Gaulle&oldid=1879068 »\nKemmoù diwezhañ degaset d'ar bajenn-mañ d'an 18 Mez 2020, da 12:10.


Abu Nuwas, poltredet gant Kahlil Gibran\nAbu-Nuwas al-Hasan ben Hani al-Hakami (750–810) brudet dreist-holl dindan an anv Abū-Nuwās (arabeg ابونواس) a oa unan eus barzhed pouezusañ marevezh an Abasided. Ganet e oa bet e Ahvaz e Persia. Arabat ha persiat e oa e dud.\nEvel unan eus ar varzhed arabek klasel brasañ e vez barnet. Ur mestr e oa war an holl rummoù lennegel eus e vare, met war e ganennoù a-zivout ar gwin(khamriyyat) ha war e varzhonegoù a-zivout karantez ar grennarded (mudhakkarat) eo diazezet e vrud. Un tamm eus an hengoun folklorel eo deuet e oberenn da vezañ ha meneget eo meur a wech e Levr ar mil nozvezh hag unan\nStudiañ a reas e Basra ha desker e voe da Walibah ibn al-Hubab ha Khalaf al-Ahmar. Tu-se estudias ar C'horan hag an hadithoù met ivez ar yezhadur hag ar varzhoniezh. Hervez an hengoun eñ-defe tremenet ur bloavezh en dezerzh e-touez ar vedouined da zeskiñ o yezh.\nMat e oa an darempredoù etre Abū-Nuwās hag an diernelezh abasid da gentañ abalamour d'e geneilded gant vizired ar familh Bamarkis. Goude o diskarr, avat e voe rediet da dec'hout da Egipt.Goude marv Harun al-Rashid hepken e tistroas da Vagdad. D'ur barzh ofisiel e lez al-Amin ez eas neuze.\nBarzhoniezh Abu Nuwas\n↑ (tr) Esat Ayyıldız. "Ebû Nuvâs’ın Şarap (Hamriyyât) Şiirleri". Bozok Üniversitesi İlahiyat Fakültesi Dergisi 18 / 18 (2020): 147-173.\nAdtapet diwar « https://br.wikipedia.org/w/index.php?title=Abu_Nuwas&oldid=1976420 »


Pajenn:Catechis, 1817.djvu/107 - Wikimammenn\nquet ar c’hoat, ar vein pe materio-all a henoromp, mæs ar re a so represantet dreize. Lacaat a reomp, eme S. Gregoar, croasio ha portret ar Sænt en Iliso, evit bezàn levro ar re ignorant, ha digass dimp oll memoar eus ar Sænt hac eus ar mysterio represantet dre an imageo-se, evit sevel on speret hac on c’halon bete Doue, ha digass dimp desir da imita ar Sænt evit cavet lod eus ho gloar. En un tieguez reglet mad na dleer jamæs mancout da lenn en brezonec buez ar sant evit an deiz varlerc’h. Cavet a rer buez ar Sænt imprimet mad en brezonec, composet a eis cant hanter-cant pa-gen, en sant Briec.\nHenori a reomp Relego ar Sænt evel portiono a gorfo santel, pere so bet an templ beo eus ar Speret-Santel. Doue en deus autoriset an henor-se dre gals a viraclo. Mar deo deut mantel ar prophet Eli da separi an dour er Jourden evit rei plaç da dremen d’ar prophet Elisee ; ur vroec clanv aboe pell amser dre ur c’holl gload[sic], da vezan goellaat o touich habit on Salver ; ar sceud a sant Pêr da voellaat dud clanv hac infirm ; ar mouchouer o defoa touchet corf sant Paul da rei ar yec’het ha da chasseal an drouc-speret ; pebes vertu ha pouar n’en defo quet ar rest precius eus a gorfo ar Sænt ? Mempro int a J. C. ha templo ar Speret-Santel. Invoqui a reomp ar Sænt, ar Sænteset, an Ælez, evit obteni dre o sicour hac o c’hintercession ar graço hac ar sicour a bere on deus ezom. Mignonet int da Zoue, goulen a reont evidomp ha guenemp dre J. C. on щæstr divin. Mar on deus afer gant un den puissant eus ar bed, e clesquomp mignonet evit inter-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/107&oldid=118164 »


Laura Chinchilla Miranda - ganet d'an 28 a viz Meurzh 1959 e San José (Costa Rica) - zo un alvokadez hag ur bolitikourez eus Costa Rica. D'ar 7 a viz C'hwevrer 2010 e oa bet dilennet da brezidantez republik Costa Rica, war-lerc'h Óscar Arias Sánchez, a oa evelti ezel eus ar strollad sokial-demokrat Partido Liberación Nacional (PLN). D'an 8 a viz Mae 2010 e teuio da vout prezidantez. Ar wech kentañ eo e vefe dilennet ur vaouez d'ar post uhel-se e Costa Rica.\nLaura Chinchilla e 2008\nMerc'h eo Laura Chinchilla da Rafael Ángel Chinchilla Fallas, a oa ezel eus kuzul-ren republik Costa Rica (Contaduría General de la República de Costa Rica) etre 1992 ha 1997, karget d'ober war-dro an arc'hant, ha da Emilce Miranda Castillo. He studioù he deus graet e skol-veur Costa Rica ha goude-se e skol-veur Georgetown e Washington, e Stadoù Unanet Amerika.\nDindan ar prezidant Óscar Arias e oa besprezidantez, etre 2006 ha 2008. Er bloavezhioù 1990 e oa bet ministrez karget eus ar justis hag eus ar surentez. Dilennet eo bet gant 47% eus ar mouezhioù pa ne oa nemet war-dro 25% eus ar mouezhioù gant an eil den a oa war ar renk, Ottón Solís, eus an tu dehou.\nLec'hienn ofisiel Laura Chinchilla (e spagnoleg hag e saozneg)]\nAdtapet diwar « https://br.wikipedia.org/w/index.php?title=Laura_Chinchilla&oldid=1812729 »\nDernière modification le 5 Kzu 2018, à 17:17\nKemmoù diwezhañ degaset d'ar bajenn-mañ d'an 5 Kzu 2018, da 17:17.


1 Corintios 3 CCO - Jmaquíimˊ ta˜ ngɨ́ɨngˋnaaˈ - Bible Gateway\n1 Corintios 3 Chinanteco de Comaltepec (CCO)\nJmaquíimˊ ta˜ ngɨ́ɨngˋnaaˈ quiáˈˉ Fidiéeˇ\n3 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, dseángˈˉ jaˋ mɨˊ calɨ́ˈˆ jnea˜ faˈ e nɨcafǿnˈˉn ˈnʉ́ˈˋ laco̱ˈguɨ fǿnˈˉn dseaˋ i̱ dseángˈˉ lajangˈˆ seengˋ laˈeáangˊ có̱o̱ˈ˜ Jmɨguíˋ quiáˈˉ Fidiéeˇ. Co̱ˈ lɨ́ˈˆ lɨˊ nɨcafǿnˈˉn ˈnʉ́ˈˋ lafaˈ dseaˋ i̱ mɨˊ ˈnooˋbɨ eáangˊ lɨ́ˋ dsíiˊ jaléˈˋ e seaˋ fɨˊ jmɨgüíˋ la, jo̱guɨ cajo̱ lafaˈ dseaˋ i̱ táˋbɨ jáˈˉ calɨ́ngˉ júuˆ quiáˈˉ Dseaˋ Jmáangˉ. 2 Jo̱ uíiˈ˜ e lɨ́ɨngˊnaˈ lajo̱, jo̱baˈ caˈéeˉe ˈnʉ́ˈˋ ie˜ jo̱ júuˆ quiáˈˉ Dseaˋ Jmáangˉ có̱o̱ˈ˜ júuˆ e jaˋ huɨ́ɨmˊ. Co̱ˈ ˈnʉ́ˈˋ lɨ́ɨngˊnaˈ lɨ́ˈˆ laco̱ˈguɨ la lɨ́ɨngˊ jaangˋ yʉ̱ʉ̱ˋ i̱ cuˈˋ tʉ́ˈˋ i̱ jaˋ mɨˊ cuǿøngˋ dǿˈˉ jmiñiˇ. Jo̱ dseángˈˉ mɨˊ ˈnooˋbɨ lɨ́ɨngˊ ˈnʉ́ˈˋ lajo̱ cartɨˊ jmɨɨ˜ na. 3 Co̱ˈ ˈnʉ́ˈˋ dseángˈˉ mɨˊ ˈnooˋbɨ seengˋnaˈ e lɨ́ˋ óoˊnaˈ jaléˈˋ e seaˋ fɨˊ jmɨgüíˋ la. Co̱ˈ mɨ˜ jmooˋnaˈ ta˜ dsihuɨ́ɨngˊ quiáˈˉ rúngˈˋnaˈ jo̱guɨ mɨ˜ jmooˋnaˈ ta˜ jɨ́ɨngˋ, jo̱baˈ cuøˊ li˜ jóng e dseángˈˉ mɨˊ ˈnooˋbɨ jmitíˆnaˈ lají̱i̱ˈ˜ e lɨ́ˋ óoˊnaˈ yaang˜naˈ lɨ́ˈˆ laco̱ˈguɨ la jmóoˋ doñiˊ i̱i̱ˋ dseaˋ jmɨgüíˋ. 4 Co̱ˈ mɨ˜ fóˈˋnaˈ lala: “Jnea˜ lɨ́ɨnˊn dseaˋ quiáˈˉ Paaˉ”, jo̱guɨ i̱ jiéngˈˋguɨ jíngˈˉ: “Jnea˜ lɨ́ɨnˊn dseaˋ quiáˈˉ Apolos”, jo̱baˈ cuøˊ li˜ jóng e dseángˈˉ lají̱i̱ˈ˜ e lɨ́ˋ óoˊnaˈ yaam˜baˈ jmitíˆnaˈ.\n5 Jo̱baˈ fɨ́ɨˉɨ ˈnʉ́ˈˋ e jnea˜ có̱o̱ˈ˜guɨ i̱ Apolos do lɨ́ɨˊnaaˈ dseaˋ i̱ jmóoˋ lají̱i̱ˈ˜ ta˜ e nɨcangɨ́ɨngˋnaaˈ quiáˈˉ Dseaˋ Jmáangˉ, jo̱ laˈeáangˊ có̱o̱ˈ˜ jneaˈˆbaˈ e jáˈˉ nɨcalɨ́ngˉ ˈnʉ́ˈˋ júuˆ quiáˈˉ Dseaˋ Jmáangˉ. Co̱ˈ lajaangˋ lajaangˋ jneaˈˆ jmooˉnaaˈ jí̱i̱ˈ˜ laco̱ˈ ta˜ e nɨcacuøˈˊ Fidiéeˇ jneaˈˆ. 6 Co̱ˈ jnea˜ lafaˈ cajngáˋa co̱o̱ˋ mɨjú̱ˋ, jo̱guɨ i̱ Apolos do lafaˈ caguieiñˈˊ jmɨɨˋ e mɨjú̱ˋ do, jo̱ dsʉˈ Fidiéeˇbingˈ i̱ cajméeˋ e lafaˈ e cacuángˉ e mɨjú̱ˋ do. 7 Jo̱baˈ cuǿøngˋ líˋ feˇeeˈ e jaˋ e niingˉ i̱ dseaˋ i̱ cajníˋ do o̱ˈguɨ i̱ dseaˋ i̱ caguiengˈˊ jmɨɨˋ do, jo̱ dsʉˈ jí̱i̱ˈ˜ Fidiéeˇbingˈ i̱ niingˉguɨ, co̱ˈ íˋbingˈ i̱ cajméeˋ e cacuángˉ e mɨjú̱ˋ do. 8 Jo̱ i̱ dseaˋ i̱ jniˊ e mɨjú̱ˋ do jo̱guɨ i̱ dseaˋ i̱ guiengˈˊ jmɨɨˋ do, røøbˋ ta˜ quiáˈrˉ. Jo̱ dsʉˈ ˈñiabˈˊ Fidiéeˇ dseaˋ nicuǿˈrˉ lajaangˋ lajaaiñˈˋ do jiéˈˋ jí̱i̱ˈ˜ ta˜ e nɨcajméeiñˈˋ. 9 Dsʉco̱ˈ jnea˜ có̱o̱ˈ˜ i̱ Apolos do røøbˋ jmooˉnaaˈ ta˜ lají̱i̱ˈ˜ ta˜ e nɨcacuøˈˊ Fidiéeˇ jneaˈˆ. Jo̱guɨ jaléngˈˋ ˈnʉ́ˈˋ lɨ́ɨngˊnaˈ lafaˈ guóoˈ˜ uǿˉ e jmángˈˋ Fidiéeˇ ta˜. Jo̱guɨ lɨ́ɨmˊbaˈ cajo̱ lafaˈ ˈnʉr˜. 10 Jo̱ uíiˈ˜ e eáangˊ guiúngˉ Fidiéeˇ có̱o̱ˈ˜ jnea˜, jo̱baˈ cacuǿˈrˉ jnea˜ ta˜ e lɨ́ɨnˊn lafaˈ jaangˋ tɨjí̱i̱ˋ i̱ caguiaˊ uiing˜ tɨɨˉ fɨɨˋ, jo̱guɨ dseaˋ jiémˈˋ i̱ nɨcanaangˋ seˈˊ ieˈˋ e fɨˊ ni˜ jo̱. Jo̱ lɨfaˈ lajaangˋ lajaamˋ dseaˋ ˈnéˉ ñiing˜ dsíirˊ jial laco̱ˈ jmoˈrˊ e ˈnʉ́ʉˊ do. 11 Dsʉco̱ˈ jaˋ quɨ́ˈˉ jmɨɨ˜ faˈ e nijméˉ dseaˋ co̱o̱ˋguɨ tɨɨˉ fɨɨˋ e jiéˈˋ, co̱ˈ ˈñiabˈˊ Fidiéeˇ dseaˋ nɨcaguiarˊ uiing˜ e tɨɨˉ fɨɨˋ do, jo̱ íbˋ Dseaˋ Jmáangˉ. 12 Jo̱ e fɨˊ ni˜ tɨɨˉ fɨɨˋ e nɨseaˋ do cuǿømˋ líˋ jmeˈˆ dseaˋ ˈnʉ́ʉˊ e lɨ́ɨˊ có̱o̱ˈ˜ layaang˜ cunéeˇ o̱si có̱o̱ˈ˜ cuteeˋ o̱si có̱o̱ˈ˜ cu̱u̱˜ e ˈmoˈˆ eáangˊ é o̱si có̱o̱ˈ˜ ˈmaˋ o̱si có̱o̱ˈ˜ layaang˜ nuuˋ o̱si có̱o̱ˈ˜ quiˊ cuɨñɨ́ˈˆbɨ é. 13 Jo̱ ie˜ jmɨɨ˜ mɨ˜ nigüéengˉtu̱ Fíiˋnaaˈ Dseaˋ Jmáangˉ fɨˊ jmɨgüíˋ la e quiáˈˉ niquidsirˊ íˈˋ quiáˈˉ lajaangˋ lajaangˋ dseaˋ jmɨgüíˋ, ie˜ jmɨɨ˜ jo̱b mɨ˜ nilɨli˜ røøˋ jial lɨ́ɨˊ jaléˈˋ e ta˜ e nɨcajméeˋ dseaˋ. Dsʉco̱ˈ ˈñiaˈˊ ie˜ jmɨɨ˜ jo̱ laˈeáangˊ có̱o̱ˈ˜ jɨˋ nilɨli˜ jialco̱ˈ lɨ́ɨˊ jaléˈˋ e ta˜ jo̱ e nɨcajméeˋ dseaˋ. 14 Jo̱ i̱ dseaˋ i̱ nɨcajmeˈˊ ˈnʉ́ʉˊ e jaˋ dseáangˈ˜ e nicóˋ có̱o̱ˈ˜ e jɨˋ do, jo̱baˈ i̱ dseaˋ íˋ niˈímˈˋbre lají̱i̱ˈ˜ e catɨ́ɨiñˉ do. 15 Jo̱ dsʉˈ song nicóˋ jaléˈˋ e nɨcajmeˈrˊ do, jo̱baˈ lajalébˈˋ niˈíingˉ quiáˈrˉ jóng, lɨfaˈ nileáamˋbre e jaˋ nicáiñˋ laco̱ˈ mɨ˜ laangˋ dseaˋ co̱o̱ˋ lɨ˜ iʉ˜ jɨˋ.\n16 Jo̱guɨ ˈnéˉ ñíˆbaˈ cajo̱ e ˈnʉ́ˈˋ lɨ́ɨngˊnaˈ lafaˈ guáˈˉ quiáˈˉ Fidiéeˇ, jo̱guɨ fɨˊ jo̱b lɨ˜ seengˋ Jmɨguíˋ quiáˈˉ Fidiéeˇ có̱o̱ˈ˜ ˈnʉ́ˈˋ. 17 Jo̱guɨ song i̱ lɨɨng˜ ˈnʉ́ˈˋ nijgiéengˇnaˈ e guáˈˉ quiáˈˉ Fidiéeˇ do, jo̱baˈ ˈñiabˈˊ Fidiéeˇ niˈíiñˉ ˈnʉ́ˈˋ cajo̱. Dsʉco̱ˈ güeamˈˆ e guáˈˉ do quiáˈrˉ, jo̱guɨ ˈnʉ́ˈˋ lɨ́ɨngˊnaˈ lafaˈ e guáˈˉ do cajo̱.\n18 Jo̱baˈ fɨ́ɨˉɨ ˈnʉ́ˈˋ, jaˋ jmɨgǿøngˋ yaang˜naˈ lala: e song jaangˋ ˈnʉ́ˈˋ ɨˊ óoˊnaˈ e tɨɨngˋ ngángˈˋnaˈ jí̱i̱ˈ˜ laco̱ˈ tɨɨngˋ ngángˈˋ dseaˋ fɨˊ jmɨgüíˋ la, jo̱baˈ ˈnʉ́ˈˋ ˈnéˉ jmeáangˈ˜ yaang˜naˈ lafaˈ dseaˋ i̱ jaˋ tɨɨngˋ ngángˈˋ e lajo̱, jo̱ lajo̱baˈ dseángˈˉ lajangˈˆ niˈuíingˉnaˈ dseaˋ i̱ tɨɨngˋ ngángˈˋ. 19 Dsʉco̱ˈ lajaléˈˋ e ɨˊ dsíiˊ dseaˋ jmɨgüíˋ e eáangˊ tɨɨiñˋ ngáiñˈˋ, jmangˈˉ júuˆ í̱i̱bˊ lɨ́ɨˊ jaléˈˋ e jo̱ fɨˊ quiniˇ Fidiéeˇ. Co̱ˈ lalab féˈˋ fɨˊ ni˜ jiˋ quiáˈˉ Fidiéeˇ: “Fidiéeˇ nijmeáiñˈˋ ta˜ jaléˈˋ e ɨˊ dsíiˊ dseaˋ e tɨɨiñˋ ngáiñˈˋ e laco̱ˈ nijmɨgǿøngˋ yaaiñ˜.” 20 Jo̱guɨ lalab féˈˋguɨ fɨˊ ni˜ jiˋ quiáˈˉ Fidiéeˇ cajo̱: “Ñibˊ Fidiéeˇ e jmangˈˆ júuˆ í̱i̱bˊ lɨ́ɨˊ jaléˈˋ e ɨˊ dsíiˊ dseaˋ e eáangˊ tɨɨiñˋ ngáiñˈˋ fɨˊ jmɨgüíˋ la.” 21 Jo̱ uíiˈ˜ e lajo̱b lɨ́ɨˊ, jo̱baˈ jí̱i̱ˈ˜ jaangˋ ˈnʉ́ˈˋ ˈnéˉ e nijmɨráangˆ yaang˜naˈ dsʉˈ uíiˈ˜ e sɨtáangˆnaˈ có̱o̱ˈ˜ doñiˊ i̱i̱ˋ dseaˋ jmɨgüíˋ. Dsʉco̱ˈ lajalébˈˋ e seaˋ e quíibˉ ˈnʉ́ˈˋ lajaléˈˋ e jo̱; 22 dsʉco̱ˈ jnea˜ jo̱guɨ Apolos jo̱guɨ Tʉ́ˆ jo̱guɨ lajaléˈˋ e seaˋ fɨˊ jmɨgüíˋ jo̱guɨ e seengˋnaˈ o̱si e nijúungˉnaˈ é, jo̱guɨ lajeeˇ lana o̱si lɨ˜ dséˆguɨ é dseángˈˉ e quíibˉ ˈnʉ́ˈˋ lajaléˈˋ e jo̱. 23 Jo̱guɨ lajaléngˈˋ ˈnʉ́ˈˋ dseaˋ quiáˈˉ Dseaˋ Jmáangˉ nɨlɨ́ɨngˊnaˈ, jo̱guɨ Dseaˋ Jmáangˉ cøøngˋ seeiñˋ có̱o̱ˈ˜ Fidiéeˇ.


Pajenn:Morvan - Buez ar Zent, 1894.djvu/762 - Wikimammenn\nPajenn:Morvan - Buez ar Zent, 1894.djvu/762\nar pevar gurunet ha pemp all\nar groaz, hag abalamour da ze n’euz netra galloudusoc’h eged sin ar groaz, abalamour da ze dre zin ar groaz e c’heller dont a benn euz a bep tra. »\nO klevet ar c’homzou-ma, Semplisius a gredaz dioc’htu e Jezuz-Krist, ha prest goude e oue badezet. Divar neuze e rea ive sin ar groaz abarz staga d’al labour, hag he laboure kerkouls ha ker brao hag he bevar goumpagnoun.\nAr respount-ma o veza bet kaset d’ann impalaer, Dioklesian a lakeaz ar pemp micherour etre daouarn eur barner, hanvet Pallad, hag ar barner-ze a glaskaz da genta ober d’ezho adori idol ann heol. Goudeze e reaz ho zeuler er prizoun, hag o veza ma choment bepred stard enn ho feiz, e koundaonaz anezho da veza skourjezet betek ar goad. Mes, a greiz m’edot ouz ho bourrevi, Pallad a oue mouget gant eunn drouk-spered.\nAnn impalaer a ieaz enn egar pa glevaz petra ioa erruet, ha raktal e roaz urs da lakaat ar pemp merzer ez-veo e pemp arched ploumm ha d’ho stleper evelse e goeled a ster. Mes, a benn seiz sizun goude, ho c’horfou a deuaz d’ar bord, hag eur c’hristen, he hano Nikodem, ho enterraz enn he di. Divezatoc’h e ouent digaset ive d’ann iliz a ioa bet savet gant ar pab Honorius enn henor d’ar Pevar Gurunet, ha setu perak e vez great gouel ar pemp sant-ze er memes devez gant gouel ar re-ma.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/762&oldid=138003 »


Maurice Challe oa un nijer hag ur jeneral gall ganet e Pontet (er Vaucluse) d'ar 5 a viz Gwengolo 1905 ha marvet an 18 a viz Genver 1979. Unan eus pevar aozer putsch ar jeneraled en Alger e voe e 1961.\nE 1923 ez eas Challe da skol milourel Saint-Cyr ha dont a reas da vezañ isletenant e 1925. Diouzhtu goude kuitaat ar skol ez eas en aer-lu e lec'h ma voe stummet da vezañ nijer. E 1932 e voe uhelaet d'ar renk a gapiten. E 1937 ez eas da uhelskol an aer-lu hag e miz Gouere 1939 e beurechuas e stummadur a ofiser eus strollad pennoù-bras an arme.\nE 1940, Challe a gemeras perzh e emgannoù en aer e Norzh Bro-Chall ha uhelaet eo d'ar renk a ofiser al "Légion d'honneur". Goude kolloù Bro C'hall, e zeas e penn ar strollad anavezadenn 2/14 e Avignon. E miz Mae 1944, pa laboure dindan al lezanv Guy, e kasas dielloù sekred an aer-lu alaman e Londrez. Goude dilestradeg Normandi e teuas da vezañ enseller en ur skouadrennig bombardiererien.\nE 1947, Challe a zo bet uhelaet e strollad meur pennoù bras an aer-lu, hag e 1949, e voe roet dezhañ karg, gant renk jeneral brigadenn, an aer-lu gall e tiriadoù bro-diwall Maroko. E 1953, eo bet kaset da vezañ e penn uhel-skol brezel an aer-lu gall. Uhelet d'ar renk a jeneral rann-arme, e voe uhelaet c'hoazh d'ar c'harg a benn strollad pennoù bras an arme. Goude an anzavadur-se, d'ar 1añ a viz Here 1958, e deuas da vezañ war tachenn an aer-lu eiler ar jeneral Raoul Salan en Aljeria Gall.\nE voe ezel eus an dileuriañ gall e pad emvodoù kuzh Sèvres (reizhoù Sèvres). Gantañ bez e oa Maurice Bourgès-Maunoury ha Christian Pineau. An emvod-se a brientas an oberiadur Mousquetaire a-benn enebiñ ouzh broadeladur kanol Suez gant ar prezidant Gamal Abdel Nasser.\nGoude ma vefe bet distaliet ar jeneral Salan e kemeras e blas e Alger an 12 a viz Kerzu 1958. An eneberezh ouzh an FLN a voe kenaozet gant ar pezh an anver ar "plan Challe". E 1960 ez eo bet adkaset d'ar metropolenn e lec'h ma chomas da labourat e barzh karter jeneral an AFCENT en OTAN betek ma rofe e zilez e miz Genver 1961.\nAn 21 a viz Ebrel 1961, e klaskas kas da benn un taol-stad e Alger gant Raoul Salan, Edmond Jouhaud ha André Zeller (putsch ar jeneraled). Ar putsch-se a oa sturiet gant ar mennozh da enebiñ ouzh politikerezh De Gaulle e Aljeria. Met ne deujont ket a-benn da gemer ar galloud. Challe a voe toull-bac'het e Paris er Santé.\nAn 31 a viz Mae 1961 e voe kondaonet, er memes koulz eget Zeller, gant ul lez-varn milourel. Koll a reas e wirioù keodedel ha toull-bac'het evit 15 bloaz. Met goude bezañ bet bac'het e Clairvaux hag e Tulle e voe dieubet en a-raok e miz Kerzu 1966 hag amnistiet gant De Gaulle e 1968. Embann a reas e eñvorennoù en ul levr anvet Notre Révolte. Mervel a reas an 18 a viz Genver 1979.\nAdtapet diwar « https://br.wikipedia.org/w/index.php?title=Maurice_Challe&oldid=1984170 »\nKemmoù diwezhañ degaset d'ar bajenn-mañ d'an 1 Ebr 2022, da 21:04.


Stumm eus an 14 Her 2008 da 01:49\n2 487 okted ouzhpennet , 13 vloaz zo\nStumm eus an 13 Her 2008 da 02:21 (kemmañ)\nStumm eus an 14 Her 2008 da 01:49 (kemmañ) (dizober)\n'''Bran''', pe '''Bendigeidfran''', pe '''Bendigeidfran fab Llŷr''' ('''Bran''' ''Benniget'', e brezhoneg), eo anv Roue [[Enez Vreizh]] breur [[Branwen]] en danevell ''[[Branwen ferch Llŷr]]'', an eil eus [[Pedair Cainc y Mabinogi]]. Ur [[ramz]] eo, ha n'hall ket monet en tier nag er bagoù.\nE deroù an danevell emañ ar roue Bendigeidfran war ur roc'h en [[Harlech]] o sellout ouzh ar mor, gantaén e vreur [[Manawyddan]], ha daou hantervreur, [[Nisien]] hag [[Efnysien]], mibion d'e vamm [[Penarddun]], merc'h [[Beli fab Mynogan]], bet dimezet a-raok. Listri zo o tostaat. Deuet eo [[Matholwch]], roue [[Iwerzhon]], da c'houlenn c'hoar Bendigeidfran, [[Branwen]], da zimeziñ.\n[[de:Bran der Gesegnete]]\nAdtapet diwar « https://br.wikipedia.org/wiki/Dibar:MobileDiff/391338 »


Soft Power levr embannet e 2004 gant Joseph Nye\nSoft power anvet a-wechoù diplomatiezh ar Galon hag ar Spered (saozneg:hearts and minds diplomacy) a zo ur meizad savet gant Joseph Nye eus skol-veur Harvard evit diskrivañ an doare da zesach ha da bamañ e-serr implij doareoù rediañ (hard power), oc'h implij an nerzh pe an arcahnt a-benn kendrec'hiñ. Un diazez d'ar Soft Power a zo ar fed n'eo ket ur rediañ, diaz ar meizad a zo da gavout e-kostez ar sevenadur, an talvoudegezhioù politikel, hag an diplomatiezh etrebroadel. A-nevez eo bet implijet an termenadur a-benn displegañ ar c'hemmoù pe levezonoù sokial pe ar meno foran dre implij al Lobby pe rouedadoù damm guzh an aozadurioù politikel pe get. E 2012, Nye en devoa displeget eo ar soft power, "the best propaganda is not propaganda" (Brezhoneg: "Ar gwellañ propaganda n'eo ket propaganda"), en ur vont gant e gaoz e tisplegas dre ma vevomp mare an titouriñ, "credibility is the scarcest resource." (Brezhoneg: "Ar gredusted a zo an danvez ralañ").\nSoft Power a zo ar fed lakaat da ziwan ha da zioroiñ liammoù, doujañs, betek ar bam a-berzh ar vroioù all evit gounez nerzh. Ar pal hag an doare d'ober a zo sioul hag a implij dreist-holl ar sevenadur e-plas an diplomatiezh ofisiel. Dre sikour ar sonerezh, ar filmoù... e vez krouet un aergelc'h a zesach selloù mat war-zu an hini a implij ar soft power. Un doare propaganda sioul ez eo a glask krouiñ kerentiezh.\n1 Er c'hoarioù video\nEr c'hoarioù video[kemmañ | kemmañ ar vammenn]\nImplij ar Soft Power n'eo ket ral e bed ar c'hoarioù video. Dre an hent-se eo aes soubañ ar c'hoarierien en ur bed tuet hervez piv ha penaos e vez taolennet an enebourien. Fromoù ar c'hoarier a c'hell bezañ tuet hervez red an istor hag an obererezhioù da gas da benn.\nUn implij a zo eus ar Soft Power evit brasaat nerzh gwirion ur vro, gwellat e istor pe c'hoazh lakaat war-raok ur brezeliadenn trec'hus d'ar c'hoarier adal ur brezel kollet.\nGiulio Gallarotti, Cosmopolitan Power in International Relations: A Synthesis of Realism, Neoliberalism, and Constructivism, NY: Cambridge University Press, how hard and soft power can be combined to optimize national power, 2010\n↑ (en) 2015 war Lec'hienn youngscientistusa.com gant Ortikov, K., Bakhtiarova, S "Ar c'hoarioù urzhiataer evel „Soft Power“ e bed ar bolitikerezh etrevroadel\nAdtapet diwar « https://br.wikipedia.org/w/index.php?title=Soft_Power&oldid=1987131 »\nKemmoù diwezhañ degaset d'ar bajenn-mañ d'an 21 Ebr 2022, da 15:59.


Strollad Breizh o kas war-raok 18 ober a-du gant ar brezhoneg o sinañ ar Garta Ya d'ar Brezhoneg\nLena Louarn Prezidantez Ofis ar Brezhoneg hag Emil Granville evit Strollad Breizh.\nPublié le 23/04/09 16:24 -- mis à jour le 00/00/00 00:00\nSinet e oa bet an emglev "Ya d'ar brezhoneg !" gant Emile Granville, mouezh-aotreet ar strollad hag eilmaer Redon, d'ar Merc'her 22 a viz Ebrel 2009 e Roazhon gant Lena Louarn, prezidantez Ofis ar Brezhoneg.\nDivizet en deus Strollad Breizh lakaat e pleustr en e vont en-dro 18 ober evit ar brezhoneg. Lod anezho aes da gas da benn ha reoù all a vo da seveniñ war hir dermen. Holl skoroù brudañ ha kehentiñ ar strollad a vo divyezhek diwar vremañ : traktoù, kartennoù-ezel, paper-lizher, lec'hienn Genrouedad, responterez, fichennaoueg chomlec'hioù, logo.\nMod-all ez eus bet divizet gant Strollad Breizh implijout ar brezhoneg el luganoù ha war ar gitonioù savet da-geñver emvodoù pe kendivizoù. Ur stummadur war ar brezhoneg a vo kinniget d'e zilennidi ha d'e izili hag ur stummadur war ar politikerezh yezh e Breizh. Ober a raio e doare ma vo implijet ar brezhoneg en emvodoù foran da-geñver emelladennoù a bep seurt ha prezegennoù. Anvet e vo gant ar Strollad un den dave evit ar brezhoneg a c'hello kenlabourat gant an Ofis.\nBountet e vo gant dilennidi Strollad Breizh en o c'humunioù evit ma vefe sinet ar garta "Ya d'ar brezhoneg !" ha heuliañ a raint a-dost al labour d'ober evit skoazellañ ha diorren implij ar brezhoneg\n14881_2.pdf Prezegenn Lena louarn. Source :\nPrezidantez Ofis ar Brezhoneg . Source :\n14881_4.pdf Prezegenn Emil Granville. Source :


Pajenn:Instructioneu santel ar er gurionnéeu principal ag er religion, 1790.djvu/181 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/181\nmerquet amen penaus mar dai argant pé madeu e hoès promettét, hou ç’hériterion e vou obligét d’aqùittein hou promèss, mar marhuét hemb hé accomplissein. Eèllein e rér ehue hum ingagein idan condition ; par-exampl : me bromèt é yunein peb-Gùinèr, mar recouran er yéhæd ; a-ze ne hum obligét meid a pe vou accomplisset er gondition e hoès laqueit. Eèllein e rér hoah hum ingagein eid un amzér ; par-exampl : me ra rô a oarn er uerhtæt durand ur blæ... Obligét-oh durand en amzér e hoès merchèt ; mæs ur uéh en amzér-hont treménét, hou ç’obligation e cèss, meit ha hui hé renehuéehai.\nQuênt gobér rô, seèllet mat petra e yét d’obér ; hac ur uéh m’hou pou ean groeit, ne vanquet quet a en accomplissein. Rac, é-mé er Scritur, gùel vehai paud ne vehai jamæs groeit rô, eit manquein a ou aqùittein a pe vint groeit.\nAg en Touyadelleu.\nTouyèt, pé gobér sermant, e zou quemer Doué eit bout test ag er péh e larér, pé e rér, pé e bromettér. Quemènt-ce e arrihue istroh eid én ur mod ; rac er memb tra larèt : Doué-ç’ou test a me honzeu ; pé larèt : Doué e ouair... Quer sur èl n'en dès meid un Doué... Men Doué... Ya sur, &c., mar e hoès intantion de douyèt ha de guemér Doué eit bout test ar hou conz. Er memb tra-è hoah laquad en dourn ar en Aviél ; rac inou é ma\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/181&oldid=128717 »


Pleustradeg - 28 a viz Gouere\nGant Bagad Bro Landerne e vezo aozet ar bleustradeg digor d'an holl ar Sul 28 a viz Gouere, a-benn prientiñ kenstrivadeg vroadel ar bagadoù en Oriant d'ar Sadorn 3 a viz Eost e-pad Emvod ar Gelted. Evel boaz e vezo aozet war leur ar Family, ha kendalc'het e vezo an nozvezh gant ur fest-noz digoust. Dont a raio, Keffioù, Danigo tad ha mab, Jacques Beauchamp, Thomas Romon hag e granked ha sonerien ar bagad. Boued ha evaj a vo kavet war al lec'h.\nEr bloaz-mañ eo ebt divizet gant ar bagad reiñ ar arc'hant a vo bet gounezet d'ar gevredigezh Lud'Autisme. Ganto e vez prestet c'hoarioù ha dafar evit sikour ar vugale tapet gant kudennoù diorren. Aozet e vez ganto darvoudoù evit lakaat ar vugale da eskemm, da gomz ha skoazellet e vez ganto ar familhoù.\nLec'hienn ar gecredigezh Lud'Autisme\nLenn ar peurrest ar Pleustradeg - 28 a viz Gouere\nKenstrivadeg 5vet rummad\nTaboulinerien yaouank ar Bagadig war skritell ar Genstrivadeg (eil skeudenn adalek an nec'h)\nGoude bezañ aet o seniñ evit Tournamant etrevroadel mell-droad Dirinonn diouzh ar sadorn vintin e gemero perzh ar Bagadig e kenstrivadeg departamant ar 5vet rummad e Liorzh an Eskobti e e Kemper. Da 3eur goude lein diouzh ar Sadorn 18 a viz mae e vo sonnet ganto. Deuit niverus da skoazellañ anezho.\nLenn ar peurrest ar Kenstrivadeg 5vet rummad\nOfis Gouelioù Kumun Sibirill a aoz un degouezh evit skoazellañ an enklaskoù war-dachenn kleñvedoù ar gwad diouzh ar Sadorn 30 a viz Meurzh 2013.\nBagad Bro Landerne a gemero perzh adalek 7e30 noz hag e-pad ar Fest-Noz. War al leurenn e vezo tu selaou ar Breudeur Morvan, Dom Duff, sonerien ha kanerien-all.\nLenn ar peurrest ar Fest-noz Sibiril\nDeuet brav gant ar Bagad !\nAl loened e peb a oto : peseurt dazont 'vito ? C'hoari laz pe bezañ lazhet ?\nGant an notenn 14,94 eo erruet Bagad Bro Landerne er 5vet plas goude lodenn gentañ Kenstrivadeg Vroadel ar Bagadoù Eil rummad. An disoc'hoù klok war lec'hienn BAS.\nGwellañ disoc'h bet tapet gant ar bagad eo abaoe 2006 ! Laouen e oa sonerien Bro Landerne, rak ar plas-se n'eo ket bet tapet war-gont daou strollad bet kastizet evit nompas bezañ heuilhet ar reolennoù. Levenez ar sonerien a oa braz p'eo bet embannet an disoc'hoù – met ivez goude-se – rak kalet eo bet labouret gant an holl evit tizhout an disoc'h-se.\nKinniget eo bet un heuliad gant un dastumad tonioù a Vro-Naoned anvet « La destinée la rose au boué ». Gwerzioù, kanaouennoù bale dañsoù polka, La Oie, ar Galop Nantais hag un heuliad Maraichines 'zo bet roet da vezañ selaouet ganeomp.\nFellout a ra ar bagad trugarekaat Gaël Chauvin, deuet war-eeun eus Bro-Naoned gant e veuz hag ivez Gwen Goulène en deus skoazellet ar bagad evit prientiñ an heuliad. Skoazellet en deus ac'hanomp da gompren dre ar munud doare seniñ ar vro ha dañsoù an dachenn.\nA-benn ar Sadorn 4 a viz Eost e vezo dalc'het eil lodenn ar c'hampionad en Oriant e-pad Emvod ar Gelted. Da vo kadarnaat an disoc'h afeson bet tapet e Gwened !\nGwagedennoù graet gant kig-moc'h, gant ar bagad ur vrav a zisoc'h\nSellit dindan evit kavout video heuliad ar Bagad.\nLenn ar peurrest ar Deuet brav gant ar Bagad !\nE roll an degouezhioù Sizunvezh ar brezhoneg / Ar Gazeg Veurzh e vezo kenaozet gant Bagad Bro Landerne ha Ti ar Vro Landerne Daoulaz un abadenn sinema, skignet e vezo ar film SAFAR e Ti ar Sonerezh da 8e30 diouzh ar Gwener 22 a viz Meurzh 2013.\nUn teulfilm sonerezh sevenet gant Ronan Hirrien\nE miz Mae 2011 e oa bet pedet Safar, ur strollad sonerezh taarab eus Zanzibar, e gouel bombarderien ar bed e Klegereg, abalamour ma vez sonet gant ar zumari, bombard Zanzibar, e-barzh ar strollad-mañ. War al leurenn e son Safar gant bagad Kerlenn Pondi. Etre bombarderien Breizh ha sonerien Safar e teu mignoniezh. Eus Breizh da Zanzibar, ec’h en em c’houlenn ar sonerien penaos miret ha skignañ o sonerezhioù hengounel, peseurt darempredoù zo etre memor ha krouidigezh. Etre daou damm douar pell an eil diouzh egile, koulz hag etre an amzer vremañ hag an amzer dremenet e teu war wel liammoù start.\nLenn ar peurrest ar SAFAR EUS PONDI DA ZANZIBAR\nE Gwened e vezo aozet diouzh ar 17 a viz Meurzh lodenn gentañ kenstrivadeg vroadel ar Bagadoù Eil rummad. 13 strollad a zeuio da genstrivañ war tonioù Bro Naoned (Kastell-Briant-Chastèu-Beriant, Bro-Vez-La Mée, Ankiniz-Anceniz, Bro-Naoned-Nauntt, Gwiniegi Naoned, Bro-Raez).\nAn sonerien o deus ar blijadur da bediñ ac'hanoc'h da zont da glevet an heuilhad kinniget 'vit ar wech kentañ da vare ar bleustradeg a vezo aozet :\nar Sul 3 a viz Meurzh\ne Sal Liesimplij Dirinonn\nda 5e goude-lein.\nRentañ-Kont Emvod-Meur ar Bagad\nBodet eo bet izili ar bagad en ur aergelc'h plijus tre. 80 a dud etre 8 ha 78 o deus kemeret perzh en emvod a war-lerc'h er pred mod Savoie a oa bet fardet.\nMemes ma oa plijus an traoù ez eus bet embannet kalzig a-draoù en o zouez bilañs ar bloavezh 2011-2012 ha raktresoù ar bloaz o tont.\nSetu amañ poentoù pennañ ar bloaz tremenet :\nE 48 abadenn a zeus bet tro da glevet ar bagad pe ar bagadig, en o zouez 25 e Bro Landerne (evit 17 diouto eo deuet ar Bagad hep goulenn arc'hant). E Gouelioù brasañ Breizh eo bet gwelet ar strollad : Emvod ar Gelted en Oriant, Gouelioù-Meur Kerne e Kemper, Gouel ar Sant-Loup e Gwengamp, Gouel Sant-Jili e Pornizh ha Gouel Kann al Loar e Landerne...\nPlijet eo bet an aozerien gant ar pezh 'zo bet kinniget ganeomp a-fed sonerezh hag a-fed emzalc'h !\nKendalc'het eo bet ar c'henlabour gant Kelc'h Keltieg Eskell an Elorn ha kalz abadennoù 'zo bet kinniget asambles etre miz C'hwevrer e Plougerne ha miz Gwengolo e Pornizh\n900 eurvezh stummadur 'zo bet roet er Bagad, lod diouto aozet gant kelennerien Bodadeg ar Sonerien Penn ar Bed, lod-all gant kelennerien Skol Sonerezh Landerne, hag ar peurrest gant izili ar bagad.\nUr budjet 50 000€, setu hini ar gevredigezh.\nRenevezet eo bet ul lodenn eus dafar ar strollad ha prenet dafar nevez ivez : 15 binioù e do, 8 taboulin-skiltr, un taboulin-braz… ha se goude bezañ prenet 80 jiletenn ha gouriz warlene.\nEtre daou eo bet an disoc'hoù er c'henstrivadegoù met youl a zo er strolladoù evit ober gwelloc'h.\nUl lec'hienn nevez war ar rouedad 'zo bet saet.\nUr stalig deuet da stal gant produioù nevez : t-shirtoù 'vit ar vugale, chupennoù polel…\nEvit ar bloavezh 2012-2013 eo leun a soñjoù 'zo bet dispaket goude bezañ graet bilañs an distro :\nLenn ar peurrest ar Rentañ-Kont Emvod-Meur ar Bagad\nArabat disoñjal an Emvod-Meur\nArabat deoc'h disoñjal e vezo Emvod-Meur ar bagad diouzh ar Sadorn 20 a viz Here adalek 5e30 goude-lein e Ti-karter Kergreiz e Landerne.\nUn tartiflet a vezo servijet goude an emvod. Digoust e vezo ar pred evit an izili. 3€ a vezo goulennet digant an nann-izili.\nMa n'oc'h ket c'hoazh ezel, setu un abeg evit emezelañ. 10€ a vezo goulennet diganeoc'h evit ar bloaz evit dont da vezañ mignon ar bagad. Araok ar Merc'her 17 a viz Here (8e noz) e rank bezañ graet an enskrivadurioù ouzh ar sekretourez.\nLenn ar peurrest ar Arabat disoñjal an Emvod-Meur\nEmvod-meur Bagad Bro Landerne\nEmvod-meur ar bagad a vezo aozet diouzh ar Sadorn 20 a viz Here da 5e30 e Sal Eusa e Kergreiz.\nGoude an emvod e vezo aozet ur pred.\nLenn ar peurrest ar Emvod-meur Bagad Bro Landerne\nGoude ur bloavezh 2011-2012 karget mat. Un daou-ugent abadenn etre ar bagadig hag ar bagad, setu erru poent ar vakañsoù goude Gouelioù Sant-Gil e Pornizh d'an 2 a viz Gwengolo.\nUr sizhunvezh vakañsoù (arabat dekoniñ) a zo bet roet d'an holl, ha kroget ar c'hentelioù an 12 a viz Gwengolo evit ar viniaouerien, an dalabarderien, an daboulinerien hag an doserien.\nAdkroget e vezo gant ar Bagad diouzh ar Gwener 28 d'an eurvezhioù boutin (7e noz evit ar bagad ha 8e evit ar Bagad).


Bukkake udon e Japan: en deltenn-mañ e vez gwerzhet nouilhez dazebriñ.\nBukkake, pe Bukkake udon, a vez lavaret e japaneg eus un doare da fardañ nouilhez.\nPornografiezh[kemmañ | kemmañ ar vammenn]\nDa gentañ ne oa nemet c'hoari bazh-noilh da c'holoiñ an dremm gant sper.\nGant daou baotr.\nAr bukkake evel fantasm ar bornografourien, skeudenn ar plac'h izelaet, sklavezet gant ur bagad.\nBukkake a vez lavaret ivez eus un ober a gaver e filmoù pornografek japanat zo, abaoe 1980, ma weler ur plac'h noazh sklavezet gant paotred hag a gemer o flijadur ganti dre flistrañ o sper ouzh he dremm.\nOrdinal e vez gwelet ur plac'h noazh a vousc'hoarzh hag a hirvoud gant meur a baotr war he zro. Sonn dezho e tostaont outi ha tamm-ha-tamm an eil goude egile e tiskargont e beg ar plac'h. (posupl eo gwelet 900 a dud a wechoù) huchal a reont kreñv evel moc'h o rudañ (marteze evit ar c'hamera). Neuze e c'hargouilh ar plac'h gant levenez. Goude se pe e vez lonket pep tra gant ar plac'h pe e vez skopet ganti ar sper resevet en he beg en ur besel (ar peurliesañ treuzwelus) ha goude e vo lonket pep tra e fin an abadenn (posupl eo tizhout al litrad hanter).\nDont a rafe eus ur boaz da vezhekaat ur wreg avoultr e Japan ar Grennamzer, met ur vojenn e vije nemetken.\nGokkun[kemmañ | kemmañ ar vammenn]\nDroukvesket e vez bukkake ha gokkun a-wechoù: neuze e vez kaoz da rediañ ar plac'h da lonkañ sper.\nAdkemeret eo bet ar bukkake dinouilhez e filmoù pornografek an heñvelrevidi.\nAdtapet diwar « https://br.wikipedia.org/w/index.php?title=Bukkake&oldid=1952775 »\nKemmoù diwezhañ degaset d'ar bajenn-mañ d'an 15 C'hwe 2022, da 08:33.


Stumm eus an 9 Gou 2010 da 23:34\n→Sonerezh Breizh Modern\nStumm eus an 9 Gou 2010 da 23:33 (kemmañ)\nStumm eus an 9 Gou 2010 da 23:34 (kemmañ) (dizober)\n(→Sonerezh Breizh Modern)\n===Sonerezh Breizh Modern===\nPa ‘vez komzet eus sonerezh modern a-vreizh Vreizh ez eo an anv kentañ a zeu en em soñj hini [[Alan Stivell]]. Daoù vennozh ‘zo d’an dra-mañ : pouezuster e oberoù hag e vrud. Memes ma ne oa ket an hini kentañ o adimplijout sonerezh hengounel [[Breizh]] (cf. labour ar bagadoù a-raozañ – ha gantañ -), Alan Stivell en deus modernekaet a-grenn sonerezh breizhat ha keltiek en ur treuzkas binviji modern (gitar elektrek, gitar boud, hag all hag all).\nOuzhpenn da-se, implijet n’eus evit ar wech 1añ doareoù modern ha micherel evit ma vije anavezet ha treuzkaset e sonerezh, er bed a-bezh, en ur kregiñ gant arvesterien breizh, a na anavezen ket pe a vije serret d’ar sonerezh.\nStrolladoù all oc'h implijout an doare "rock" hag a zo deuet da vezañ anavezet er-maez eus Breizh a zo : [[Tri Yann]], [[Stone Age]], [[EV]], [[Krêposuk]], [[Armens]], [[Merzhin]],[[Matmatah]],[[Tri Bleiz Die]], [[Ar re Yaouank]], [[Sonerien Du]] hag all. Strolladoù a implij ivez an elektronek abaoe pell evel ar c’haner Denez Prigent.\nAdtapet diwar « https://br.wikipedia.org/wiki/Dibar:MobileDiff/766774 »


Jakob Jakobsen - Wikipedia\nUn timbr en enor da Jakob Jakobsen\nJakob Jakobsen (22 a C'hwevrer 1864 - 15 Eost 1918) a oa ur yezhoniour faeroat. Eñ eo an den kentañ eus an inizi Faero a dapas un doktorelezh, gant ur studiadenn war an norseg komzet gwechall en inizi Shetland.\nGanet e voe Jakobsen e Tórshavn, en inizi Faero, mab da Hans Nicolai Jacobsen eus Tórshavn ha Johanne Marie Hansdatter eus Sandoy. Ar bugel yaouankañ e oa er familh, goude div verc'h koshoc'h. Marc'hadour levrioù e oa e dad e Tórshavn, ha keiner levrioù.\nGoude ar skol gentañ e Tórshavn ez eas Jakobsen da Zanmark da 13 vloaz. Eno e talc'has gant e studioù ha mont d'ar skol-veur da c'houde, da studiañ daneg, galleg ha latin. E 1897 e tapas un doktorelezh gant ur studiadenn diwar-benn “det norrøne sprog på Shetland” (an norseg e Shetland).\nLabourat a reas Jakobsen ivez war al lennegezh faeroek dre gomz, hag embann un dastumad kontadennoù ha mojennoù, Færøske Folkesagn og Æventyr. Sellet a rae ouzh ar mojennoù evel ur vammenn evit studiañ istor e enezeg. Studiañ a reas ivez anvioù-lec'h an inizi ha sevel a reas gerioù faeroek nevez. An hini kentañ e voe o tiskouez e oa lec'hanvioù keltiek en inizi Faero.\nE 1891 e kenlabouras da sevel al levr Færøsk Anthologi, ennañ ur yezhadur ha pennadoù-lenn. E 1898 e kinnigas un doare-skrivañ nevez evit ar faeroeg, awenet gant e studiadennoù yezhoniezh. Klask a rae kinnig evel-se un doare-skrivañ aesoc'h evit ar vugale, met ne reas ket berzh ha dilezet e voe.\nEvit sevenadur Shetland ez eo Jakob Jakobsen un den a bouez. Labourat a reas e levraouegoù Bro-Skos ha war an dachenn, en inizi, e 1893-1895. Dastum a reas danvez er skridoù hag o kaozeal gant an enezourien a gomze ur rannyezh levezonet gant an norseg. Embannet e voe frouezh e labour en ur geriadur bras, e peder levrenn, etre 1908 ha 1921, e daneg. Goude e voe troet e saozneg hag embannet e stumm div levrenn e 1928 ha 1932. Hiziv c'hoazh e seller ouzh an oberenn-se evel unan a bouez bras evit ar studioù skandinavek.\nAdtapet diwar « https://br.wikipedia.org/w/index.php?title=Jakob_Jakobsen&oldid=1743822 »\nTud an Inizi Faero\nKemmoù diwezhañ degaset d'ar bajenn-mañ d'an 21 Meu 2017, da 17:29.


Faisal Iañ Irak - Wikipedia\nFaisal Iañ Irak\nفيصل بن الحسين بن علي الهاشمي\nAr roue Faisal Iañ Irak (c. 1920)\nGanedigezh 20 a viz Mae 1885\n(5 Cha'aban 1302 AH)\nMarv 8 a viz Gwengolo 1933\n(18 Djoumala al-Oula 1352 AH)\nTad Husain bin Ali\nMamm Abdiya bint Abdoullah\nPried Houzaima bint Nasser\nRelijion Islam sunnit\nRen 23 a viz Eost 1921\n8 a viz Gwengolo 1933\nKentad Dalc'h milourel\nWarlerc'hiad Ghazi I\nRen 8 a viz Meurzh 1920\n24 a viz Gouere 1920\nWarlerc'hiad Unpenniezh torret\nFaisal I bin al-Husain bin Ali al-Hachemi (arabeg : فيصل بن الحسين بن علي الهاشمي' Faiṣal bin al-Ḥusain bin ‘Alī al-Hāchamī), bet ganet d'an 20 a viz Mae 1885 e Mekka (Impalaeriezh otoman, Arabia Saoudat hiziv) hag aet da Anaon d'an 8 a viz Gwengolo 1933 e Bern (Suis), a voe roue Rouantelezh arab Siria e 1920 ha roue Iraq adalek an 23 a viz Eost 1921 betek e varv. Mab e oa da Husain bin Ali, anezhañ cherif meur Mekka, hag en devoa embannet bout roue an Arabed e miz Here 1916.\nFaisal bin al-Husain a vroudas ar vuzulmaned sunnit hag ar re chiit d'en em unaniñ evit staliañ eur Stad arab dizalc'h diouzh an Impalaeriezh otoman, enni Iraq, Siria hag ar peurrest eus ar Greskenn strujus (hiziv : Egipt, Iran ar c'hornôg, Israel, Jordania, Kiprenez, Liban ha Turkia ar Gevred).\nE-pad e ren e strivas da envel en e velestradur tud eus pep poblad ha pep feiz, hogen en ur glask krouiñ ur vroadelouriezh arab e rankas lezel lod strolladoù relijiel a-gostez, pa ne oa ket Arabed anezho.\n1.2 Goude ar Brezel-bed Kentañ\nTrede mab Husain bin Ali, cherif Mekka, e oa Faisal bin al-Husain. E Kergustentin, kêr-benn an Impalaeriezh otoman hag Istanbul hiziv, e voe desavet.\nE 1913, d'an oad a 28 vloaz, e voe dilennet da gannad kêr Jeddah e parlamant an Impalaeriezh. Bloaz war-lec'h e tarzhas ar Brezel-bed kentañ (1914-1918).\nBloaz goude, war e hent a Vekka da Gergustentin, e weladennas Damask e Siria evit un eil gwech ; eno, d'ar 23 a viz Mae 1915, e voe fiziet ennañ Protokol Damask, ur skrid bet aozet gant ar c'hevreoù kuzh Al-Fatat ("Kevre ar Yaouankiz arab", ur strollad broadelour) hag Al-Ahd ("Kevre an Engouestl", renet gant ofiserien arab al lu otoman) ma tisklêrient e savjent a-du gant tad Faisal en e stourm ouzh an Impalaeriezh gant ma vije kinniget ar protokol d'ar Rouantelezh-Unanet (R-U) evit sevel ur Stad arab dizalc'h diwar an holl diriadoù otoman a zo er Su d'ar 37vet ledred Norzh — dindan Turkia neuze, gant ar Mor Kreizdouar da vevenn er C'hornôg hag Iran er Reter.\nD'an 23 a viz Here 1916, nepell diouzh Medina en Arabia Saoudat, e kejas Faisal ouzh an ofiser kelaouaer breizhveuriat Thomas Edward Lawrence hag a oa o klask un den barrek da ren an nerzhioù hachemit evit sevel ur Stad arab dizalc'h goude ar Brezel-bed ha dismantr an Impalaeriezh otoman. Faisal neuze a renas Lu an Norzh adalek 1916 betek 1918 enep an Otomaned war an tiriad a droas diwezhatoc'h da Siria, Jordania hag Arabia Saoudat ar C'hornôg.\nPa felle da Faisal sevel un impalaeriezh evitañ e-unan ha n'eo ket aloubiñ unan evit e dad e klaskas e 1917 kavout un emglev gant an Otomaned : dindan o beli e vije-eñ e penn proviñsoù otoman Siria ha Mosoul (en Iraq hiziv). E miz Kerzu ez eas e darempred gant ar jeneral otoman Djemal Pacha (1872-1922) hag e kinnigas treiñ a-du gant an Impalaeriezh gant ma vije gwalc'het e c'hoant da ren, rak dipitet bras e oa bet gant an Emglev Sykes-Picot hag e felle dezhañ neuze labourat gant muzulmaned hepken. An dra nemetañ a viras outañ a zistreiñ diouzh e dad eo e nac'has an Otomaned e eilkevratiñ evit ren war ul lodenn eus o Impalaeriezh ; kompren a reas Faisal neuze ne glaske ar galloud kreiz nemet rannañ ha diskar an nerzhioù hachemit. E miz Mezheven, kevredet gant e vreur henañ Ali, roue an Hejaz (Arabia Saoudat ar C'hornôg, war aod ar Mor Ruz) hag an emir Abdallah Treuzjordania e lakaas seziz war Vedina.\nA-c'houde Unternehmen Michael, un argadenn veur alaman er Somme d'ar 21 a viz Meurzh 1918 enep Bro-C'hall hag an R-U hag a seblante kemenn drouklamm ar Gevredidi, e tistroas Faisal da welout Djemal Pacha da c'houlenn ar peoc'h — gant ma vije lakaet e penn Siria ; pa grede d'ar jeneral e vije trec'het ar Gevredidi e nac'has kinnig an emir hachemit. Hemañ, droug ennañ, a genlabouras gant ar Gevredidi evit kemer Damask e miz Here 1918 hag e kendalc'has da stourm ouzh an Otomaned e Medina, a gemeras d'an 10 a viz Genver 1919 goude ur seziz a dregont mizvezh.\nPerzh a gemeras Faisal e gouarnamant nevez Damask, unan arab, hag a voe staliet goude an trec'h.\nGoude ar Brezel-bed Kentañ[kemmañ | kemmañ ar vammenn]\nD'ar 4 a viz Genver 1919 e sinas an emir Faisal ha prezidant Aozadur Sionour ar Bed (ASB), an doktor Chaim Weizmann (1874-1952), un emglev a-zivout ar c'henlabour etre an Arabed hag ar Yuzevien diazezet war disklêriadur ar politiker breizhveurat Arthur Balfour (1848-1930), ministr an Aferioù estren : en ul lizher deiziadet 2 a viz Du 1917 da Lord Rothschild, prezidant ar gumuniezh yuzev en R-U, e tisklêrie ar ministr e save a-du gant staliadur ur Stad yuzev e Palestina, a oa e dalc'h an Otomaned ha nebeut a Yuzevien enni :\n"Gouarnamant He Meurdez zo savet a-du gant staliadur un annezadeg vroadel evit ar bobl yuzev e Palestina, hag e seizh gwellañ a raio evit tizhout ar pal-se, en ur embann fraezh ha sklaer eo berzet kement ober hag a c'hellfe noazhout da wirioù keodedel ha relijiel ar c'humuniezhoù nann-yuzev a zo e Palestina dija, pe d'ar gwirioù hag an dere politikel piaouet gant Yuzevien e forzh pe bro all."\nKrediñ a rae da Faisal e vije pounneroc'h levezon ar sioniourien war politikerezh an R-U eget raktresoù Bro-C'hall a-zivout Siria, hogen biskoazh ne voe ASB evit interestoù Paris ; ouzhpenn, ne gavas an emir nemet skor klouar e-touez ar pennadurezhioù arab evit ur Stad yuzev e Palestina, ha pa vije dindan pennaoutrouniezh skañv an Arabed. Da get ez eas ar c'henlabour e dibenn ar bloavezhioù 1920.\nFaysal ibn Al-Husein dirak e zileuriad\nE miz Genver 1919 bepred e voe Faisal ibn al-Husain e penn dileuriadur an Arabed e Kuzuliadeg ar Peoc'h e Versailles, ma voe ar Gevredidi o kevraouiñ ar feurioù-englev etrezo hag an Impalaeriezh otoman faezhet ; eno edo David LLoyd George, ministr kentañ an R-U, Vittorio Orlando, hini Italia, Georges Clemenceau, hini Bro-C'hall, ha Woodrow Wilson, prezidant SUA.\nA-c'houde kemeridigezh Damask gant Breizhveuriz hag an Arabed e 1918 e sikouras Faisal da sevel ur gouarnamant arab, dindan gwarez ar Rouantelezh-Unanet, evit merañ an tiriad anvet Siria Veur : Iraq, Jordania, Koweit, Liban, Palestina ha Siria.\nPetra bennak ma c'houlennas Faisal bout e penn an tiriad-se ne voe grataet dezhañ nemet un tamm, a voe anvet Rouantelezh Arab Siria ; kement-se abalamour ma oa savet Breizhveuriz hag ar C'hallaoued enep Siria Veur adalek penn-kentañ ar c'hendivizoù ; ne anzavjont ket ar rouantelezh nevez, p'o devoa sinet an Emglev Sykes-Picot dre guzh tri bloaz kentoc'h. D'an 8 a viz Meurzh 1920 e voe lakaet Faisal da roue evelato. Displijet e voe da lod Arabed, pa oa bet feal an Hachemited d'an Otomaned e-pad kantvedoù, hogen a-du gant ur Stad renet gant Faisal e savas broadelourien Al-Fatat hag Al-Ahd.\nMennet an tamm anezho da ziskar ar rouantelezh arab e savas Breizhveuriz hag ar C'hallaoued o mouezhioù e Kuzuliadeg Sanremo (Italia) e miz Ebrel 1920, ma voe dasparzhet leuriadurioù Kevredigezh ar Broadoù er Reter-Nesañ. Sevel enepto a reas Faisal ibn al-Husain hag e heulierien d'o zro. Goude mizvezhioù a zistabilded ha dislavaroù ar C'hallaoued e kasas ar jeneral Henri Gouraud (1867-1946) un ultimatom d'ar roue : en em zaskor pe stourm. En em zaskor a reas ar roue Faisal, pa ne felle ket dezhañ e c'houzañvje e bobl ur brezel hir enep ar C'hallaoued. E vinistr an Difenn avat a gavas gwell kas ur armeadig da glask herzel aloubadeg an enebourien. Fuzuilhoù an Arabed ne voent ket evit kanolierezh ar C'hallaoued, faezhet e voe an armeadig en Emgann Maisalun e Siria ar Gwalarn d'ar 14 a viz Gouere, ha d'ar 24 a viz Gouere e voe sezizet ha kemeret Damask gant nerzhioù Gouraud. Dilezel e garg a reas ar roue, forbannet e voe, ha kerkent e voe lakaet al Leuriadur gall e Siria ha Liban e pleustr. Antronoz e voe staliet an Arab Alaa al-Din al-Darubi e penn ur bimboched a c'houarnamant ; e miz Eost ez eas Faisal ibn al-Husain d'ar Rouantelezh-Unanet da chom ; e miz Gwengolo, diwar urzhioù Paris, ar jeneral Gouraud a rannas an tiriad e meur a Stad vihan aesoc'h da vestroniañ.\nBloaz rik goude e voe kinniget da Faisal ibn al-Husain kurunenn Iraq dindan Leuriadur an R-U.\nE 1920 bepred e savas ar bobl e Leuriadur Iraq ; kantadoù a soudarded vreizhveuriat a voe gloazet pe lazhet, ha mouezhioù a savas e London evit ma vije torret al leuriadur. Pa oa tomm T. E. Lawrence ouzh Hachemited an Hejaz e klaskas pouezañ war gouarnamant an R-U evit difenn mennadoù Faisal ibn al-Husain a-c'houde trec'h ar C'hallaoued e Damask. E miz Du ez erruas breur Faisal ha kantadoù eus e zalc'hidi e Ma'an (Jordania), ma 'z embannjont e oant mennet da sailhañ war Leuriadur Bro-C'hall e Siria ha Liban ha da adlakaat Faisal da roue eno. Fiziet e voe e Winston Churchill, anezhañ ministr an Trevadennoù er Reter-Nesañ, kavout un diskoulm d'an distabilded en Iraq en ur zoujañ da c'hoantoù an Hachemited ; Thomas E.Lawrence a voe anvet d'e guzulier.\nE-pad div sizhun e miz Meurzh 1921 e voe dalc'het Kuzuliadeg Kaero en Egipt, a vodas an holl bennadurezhioù milourel ha trevourel breizhveuriat hag a rene war Palestina (Treuzjordania enni ivez) ha Mesopotamia, daou ezel arab eus Leuriadur Mesopotamia en o zouez ; "Daou-ugent Laer" (Forty Thieves) a reas W. Churchill eus perzhidi ar Guzuliadeg. En diwezh ha diwar atiz T. E. Lawrence e tivizas an R-U lakaat Faisal ibn al-Husain da roue Iraq. Ur gudenn a savas avat, pa ne oa nemet un dornad tud en Irak a gement a ouie piv e oa Faisal : ret e voe dezhañ, gant harp an diplomatez Gertrude Bell (1868-1926), gounit brud ha skor e pobloù ar rouantelezh nevez.\nKurunidigezh Faisal Iañ Iraq\nD'an 23 a viz Eost 1921 e voe tronet evit ren war Iraq ar Gevred, da lavarout eo proviñsoù otoman kozh Baghdad, Basra ha Mosoul.\nE-pad e ren e vroudas ar vroadelouriezh arab, mennet ma oa da astenn e rouantelezh diwezhatoc'h war Leuriadur an R-U e Palestina ha Leuriadur Bro-C'hall e Siria ha Liban, petra bennak ma oa muzulmaned sunnit eveltañ an darn vihanañ hepken eus annezidi Iraq ; er rouantelezh vrasaet e vijent bet an darn vuiañ, hag ar vuzulmaned chiit — Arabed ha Kurded Iraq — a droje da vinorelezh. Daoust dezhañ bout habask ouzh pep feiz vuzulman, ouzh ar Yuzevien hag ouzh ar Gurded e voe tamallet dezhañ e vroadelouriezh arab abalamour ma tisranne ar Gurded diouzh ar peurrest eus ar bobl.\nFaisal Iañ Iraq a vroudas ivez tud Siria da zont da Iraq da gavout kargoù er melestradur, gant ar soñj gwellaat an darempredoù etre an div vro. Diorren a reas ar reizhiad kelenn gant kelennerien deuet eus Siria ivez, ar pezh a imoras ar bobl pa voe skrivet ganto en dornlevrioù istor e oa maread an Omeyaded — sunnited anezho — « Oadvezh Aour » an Arabed ; ret e voe d'ar roue tennañ al levrioù-se eus ar skolioù e 1927.\nSavet e voe an hentoù etrebroadel Baghdad–Damask ha Baghdad–Amman. Dre ma oa eoul-maen kostez Mosoul e voe studiet staliañ un eoulsan evit tizhout ar Mor Kreizdouar ha diorren armerzh ar rouantelezh.\nStrivañ a reas ar roue da sevel Lu Iraq, hogen nac'het e voe e vennozh da lakaat e pleustr ur c'hoñje soudard.\nE-pad an Emsavadeg Veur e Siria (1925-1927), pa glaskas alawited, chiited, Druzed, kristenien ha sunnited diskar Leuriadur Bro-C'hall e Siria ha Liban, e voe klouar emzalc'h ar roue Faisal e-keñver an dispac'herien, rak kerkent ha deroù al lusk e oa aet ar C'hallaoued e darempred gantañ da glask kuzul a-zivout aferioù ar vro-se, hag o aliet en devoa da staliañ ur rener hachemit e Siria. Touellet e voe Faisal ganto avat : friket e voe an emsavadeg gant al lu gall, ne voe mui anv a lakaat Siria dindan beli an Hachemited. Meur a vroadelour sirian, a-hend-all, ne felle ket dezho bout renet gant Baghdad.\nPa voe kabaduilhoù e Jeruzalem e 1929 etre an Arabed hag ar Yuzevien e savas Faisal a-du gant an Arabed hag e klaskas pouezañ war an R-U evit ma vije kavet un diskoulm hag a roje galloud d'an Arabed war ar Yuzevien e Palestina. Disklêriadenn Balfour a zeuas war an tabier : roue Iraq, feal d'ar pezh en devoa sinet e 1919, a gadarnaas e oa a-du evit ma teuje Yuzevien ar bed da glask repu da Balestina, hogen biken ne asantje da grouidigezh ur Stad Yuzev eno ; an diskoulm a ginnigas da Vreizhveuriz eo e vije grataet he dizalc'h da Balestina kent he c'hevrediñ gant Treuzjordania m'edo e vreur an emir Abdallah o ren abaoe 1921, pa oa hemañ ivez prest da zegemer repuidi yuzev. A-du e sajve Palestiniz gant kement-se gant ma tilezje ar sionourien o mennad da staliañ o Stad er vro. Pelloc'h e selle Faisal avat, pa oa e soñj astenn ar c'hevread da Iraq, Liban ha Siria dindan e ren, petra bennak ma ouie e oa re abred evit en ober.\nEr bloaz 1930 e voe sinet ur feur-emglev a genlabour gant an R-U ha rouantelezh Irak, a-c'houde kavadenn eoul-maen er vro. Kentskrid an emglev a lakae dizalc'h Iraq da ziwezh al Leuriadur e 1932, ha goude emezeladur ar rouantelezh e Kevredigezh ar Broadoù hag anvadur he leunc'halloudeien. Pal gwirion an emglev-se avat e oa reiñ d'an R-U gourbrientoù milourel ha kenwerzhel en Iraq goude an dizalc'h. Gouez da W. Churchill e c'hellje Breizhveuriz derc'hel bonoù aerlu ha kaout gwir da zilec'hiañ rejimantoù forzh pegoulz « en amzer divrezel », ha da implijout an aerborzhioù, an hentoù, ar porzhioù, hag ar stêrioù « en amzer vrezel ». En daoust d'an dizalc'h politikel da zont e sparle ar feur-emglev-se an hent d'ar Stad Arab ec'hon hag a oa mennad Faisal ibn al-Husain, dre ma tisranne Leuriadur an R-U en Iraq diouzh hini Bro-C'hall e Siria ha Liban. Ar vroadelourien arab avat a savas a-du gant ar skrid, pa welent ennañ gwellaennoù evit Palestina ha Siria. Turkia a savas enep raktresoù Faisal, pa oa aesoc'h dezhi plediñ gant div Stad arab wan eget gant ur mell hini greñv ; Egipt ivez a enebas, p'en em wele evel rener gwirion ar bed arabek.\nE 1932 eta e voe echu gant Leuriadur ar Rouantelezh-Unanet en Iraq ; d'an 3 a viz Here ez emezelas ar rouantelezh e Kevredigezh ar Broadoù hag e voe dizalc'h Iraq da vat.\nE miz Gouere 1933 ez eas Faisal Iañ Iraq da London evit gervel evezh ar pennadurezhioù a-zivout stad an Arabed e Palestina : a-c'houde donedigezh an nazied en Alamagn e oa kresket an niver a Yuzevien eus 17% eus ar boblañs e 1931 betek 34% e 1933, tra ma oa galloud politikel hag armerzhel an Arabed o wanaat ; goulenn a reas ma vije lakaet harz d'an niver a repuidi yuzev ha d'o frenadennoù gladel.\nE miz Eost 1933 e voe taget an Asirianed, ur boblad kristen, en Iraq an Norzh, gant Lu ar rouantelezh kaset gant ar jeneral Bakr Sidqi ; 63 c'hêriadenn a voe preizhet ha kantadoù a dud a voe lazhet. An R-U a gasas un enseller da Iraq en ur c'hourc'hemenn da Faisal chom e Baghdad da gastizañ ateberien al lazhadeg, ha kristen pe vuzulman e vijent ; degemeret e voe an enseller gant ar roue e Baghdad, hogen reizhet e oa bet an afer kent an ensellout.\nBez Faisal I(an) Iraq e Baghdad\nD'an 8 a viz Gwengolo 1933 e varvas Faisal I(an) Iraq e Bern, d'an oad a 48 vloaz, diwar ul lamm-kalon hervez an danevell ofisiel. E vab nemetañ, Ghazi, a bignas war an tron.\nKoulskoude, ar vezeien suis a embannas fraezh e oa yac'h ar roue pa oa erruet ; e glañvdiourez prevez a lavaras he devoa kavet azonoù eus ur pistriadur diwar arsenik, ha hervez izili eus endro nesañ ar roue en devoa gouzañvet hemañ diwar boan-gof (a vez degaset gant arsenik) ha neket diwar boan-vruched (lamm-kalon). Daoust d'ar c c'horfskejadur a voe graet kent ar balzamegañ, den ne oar resis penaos e varvas Faisal ibn al-Husain.\n(en) CHURCHILL, Winston (1950) : The Second World War – The Grand Alliance, Penguin Books, 2008 (ISBN 978-0-14-144174-0)\n(en) KARSH, Efraim : Islamic Imperialism – A History, Yale University Press, 2006 (ISBN 978-0-300-10603-9)\n(en) KARSH, Efraim & Inari : Empires of the Sand – The Struggle for Mastery in the Middle East, 1789-1923, Harvard University Press, 2001 (ISBN 978-0-674-00541-9)\n(en) LACEY, Robert : The Kingdom, Harcourt Trade Publishers, 1982 (ISBN 978-0-00-636509-9)\n(en) LAWRENCE, Thomas Edward : Seven Pillars of Wisdom, Woodworth Publications Ltd., 2012 (ISBN 978-1-85326-469-6) • (fr) Les sept piliers de la asagesse , Payot, (ISBN 978-2-228-91875-6)\n↑ Bet sinet dre guzh d'ar 16 a viz Mae 1916 gant Bro-C'hall hag ar Rouantelezh-Unanet evit rannañ an Impalaeriezh kenetrezo, pa c'houlakaent e vije trec'h ar c'hengevredadur anvet Triple-Entente (Bro-C'hall, ar Rouantelezh-Unanet, Impalaeriezh Rusia, hag Italia diwezhatoc'h) war an Impalaeriezh otoman er Brezel-bed kentañ — kement-se holl hep derc'hel stad eus mennozhioù an Arabed.\n↑ Efraim & Inari Karsh, op. cit.\n↑ Lacey, op. cit.\n↑ (en) Wikisource\n↑ Churchill, op. cit.\nAdtapet diwar « https://br.wikipedia.org/w/index.php?title=Faisal_Iañ_Irak&oldid=1975903 »\nKemmoù diwezhañ degaset d'ar bajenn-mañ d'an 6 Meu 2022, da 10:15.


Festival Penn-ar-Bed Kraozon : Devezh ar Sul – Radio Naoned\nGouel sinema Douarnenez 2019 – 1/5 An abadennoù war-eeun deus gouel ar filmoù e Douarnenez. 2019 : bloavezh an aljerinezed hag aljerianed. Tro d’an daol, Laetitia, Loeiza, Lou, Metig, Marianne ha...\nGouel sinema Douarnenez 2019 – 2/5 An abadennoù war-eeun deus gouel ar filmoù e Douarnenez. 2019 : bloavezh an aljerinezed hag aljerianed. Tro d’an daol, Laetitia, Loeiza, Lou, Metig, Marianne ha...\nGouel sinema Douarnenez 2019 – 3/5 An abadennoù war-eeun deus gouel ar filmoù e Douarnenez. 2019 : bloavezh an aljerinezed hag aljerianed. Tro d’an daol, Laetitia, Loeiza, Lou, Metig, Marianne ha...\nGouel sinema Douarnenez 2019 – 4/5 An abadennoù war-eeun deus gouel ar filmoù e Douarnenez. 2019 : bloavezh an aljerinezed hag aljerianed. Tro d’an daol, Laetitia, Loeiza, Lou, Metig, Marianne ha...


Pajenn:Fenelon - Digweziou Telemaq mab Ulyss.djvu/39 - Wikimammenn\nPajenn:Fenelon - Digweziou Telemaq mab Ulyss.djvu/39\ndévoa klemmou da ober dézan, pé aliou da rei. Ne faéé, na ne zistaolé, dén ébet, ha né grédé béza roué német évit ober ar mad d’hé sujidi, péré a garré ével hé vugalé. Evit an erméazidi, ho diguémer a ré gant madélez, hag é c’hoantéé ho gwélet, rag menna a ré é tisqer bépred eun dra bennag a dalvoudeq en eur zisqi bividiguez ha lavarou ar bopliou all. Barn a ré bemdez hé bopliou gant eur furnez dign euz ar vrassa veuleudi. Goudé béza labouret épad an deiz da reiza ar graou, ha d’ober gwir da béhip ni, en em ziscuize d’an noz, ô glévet an dud gwizieq, hag ô compza gant an dud gwirion péré a wié clasq mad. Ne alled lavaret nétra en hé énep, német m’hén dévoa triomphet gant ré a fougué euz ar rouéed tréc’het gant-han, ha m’hén dévoa bét ré a gréden en unan euz hé sujidi, euz a bini é compzin déoc’h hep dalé.\nPa wélas va iaouanqis bras ha va anqen, éz oé ténéréet. Goulen a réaz din euz a bé pro éz oan, pé hano em boa ; souézet ez oamp ô clévet ar furnez memeuz, ô compza dré hé c’hénou. Respont a riz : O roué braz, clévet ho peuz compza euz a stourm a Droa, pini hén deuz padet déq bloaz, hag euz hé zistruj, pini hén deuz coustet qément a c’hoad d’ar Grécianed. Ulyss va zad, a zo bét unan euz ar roueéd brassa ho deuz distrujet ar guéar-zé ; mont ha dont a\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/39&oldid=116699 »\nKemmoù diwezhañ degaset d'ar bajenn-mañ d'an 30 Mez 2018, da 19:29.


Ur ranndi kaer hag a sko war ar Mor Keltiek\nUr plas dibab eo ar vilin-dour, hep den ebet a-dal-penn hag 1,1 hektar anezhañ, lec'hiet war an aod ha damdost d'an draezhenn zoken. Ratreet pizh hag a-stroñs ha peuraveet a-zoare e vasto d'an holl ezhommoù e weladennerien. Evit ar re a c'houlenn bepred ar pep gwellañ !\nGouzout hiroc'h diwar-benn\nRatreet pizh gant an holl dudioù a-vremañ\nAnnez a-stroñs evit ehanourien a c'houlenn kalz.\nLec'hiadenn wellañ damdost d'an draezhenn.\nGwelout an holl skeudennoù\nBevañ e-kreiz ar vilin\nBevañ etre ar vraeerez, an dour hag ar gwez. Peder c'hambr doubl, kinklet a-unanoù, div sal-dour, div gegin, ur sal-vevañ vras hag ur raksal a ginnig trawalc'h a frankiz evit ur chomadenn klet ha kran.\nGouzout hiroc'h diwar-benn an aveadur\nDarvoudoù e framm bugulel al lec'h\nBeuzet er sklêrijenn eo ar gambr, ur gegin vicherel enni, a c'haller implijout evit meur a zoare. Gouelioù bloaz, euredoù ha gouelioù familh all e c'halloc'h lidañ amañ. Diere zo er sal-mañ, a ginnig trawalc'h a frankiz evit aozañ diskouezadegoù, sonadegoù bihan, bodadoù-studi ha darvoudoù a bep seurt enni.\n11.000 mk evidoc'h hepken.\nEn un draoñiennig goadek emañ Milin Rosmadeg, teir munutenn bennak diouzh Terrug hag e-kreiz-etre an daou bennkêr Rosmadeg ha Rostegov.\nKaerañ korn-bro Breizh eo gourenez Kraozon a gav din. N'eus ket par da ziseurtegezh e aodoù hag e draezhennoù.\nPrenadennoù ha boued\nEstreget krampouezh, kaletez, chistr ha kouign-amann zo e boued Breizh. Paotred a bredoù fonnus a brizo ar c'hig-ha-fars, un doare soubenn ar c'hig fresk gant legumaj...\nUr gêriadenn grennamzerel leun a zudi eo Lokorn, hag a zo lec'hiet e-tal kichen ar gourenez...\nKêrbenn bro Gerne eo Kemper, ur gêr eus ar c'haerañ bet savet er Grennamzer, puilh an amzer gozh enni ha leun a draoù da zizoleiñ...\nN'eus ket tu ober ur gêr vrav eus ar gêr wenn diouzh ur gwel. Talvezout a ra bezañ sellet a-dostoc'h avat. Ma sav c'hoant ganeoc'h da vont da staliaoua start...\nTroiad ar c'halvarioù\nHeverzh ha birvidik eo an henvoaz relijiel e meur a lec'h e Breizh. Gwelet e vez o vont da bardonañ pe oc'h ober tro ar c'halvarioù, a zo oberennoù maen-greun kizellet a zerc'henn buhez ha merzherinti ar C'hrist. Da welout divank...\nTro-vale war-du an inizi\nKit gant ar vag d'an inizi Eusa, Molenez ha Sun hag estlammet e vioc'h gant an aodoù fromus o furmadurioù roc'hellek...\nBevañ en natur\nKavout a ra din eo direzon hoc'h aliañ d'en em reiñ da blijadurioù an natur p'eo kaerder ha taerder an amzer a gemerer da bemdez amañ anat d'an holl...\nPegoulz dont dre amañ ?\nN'eus netra par da zilost an diskaramzer pe d'ar goañv da gement hini a fell dezhañ sellout a-dost nerzh ha kaerentez marzhus ar mor. Oc'h en em harpañ ouzh an avel-stourm, o chom a-sav war un tornaod beg Penn Hir, an taolioù-mor o tarzhañ ouzh ar c'herreg...\nAdsevel an deiziadur\nA-zivout an degouezh koulz hag al loc'hañ, sellit en deiziadur mar plij ganeoc'h.


Buhez ar Sent/1894/Iann Gualbert - Wikimammenn\nBuhez ar Sent/1894/Iann Gualbert\n◄ Thurian Iann Gualbert Anaklet ►\nann daouzekved devez a viz gouere\nAr zant-ma a ioa ganet e Florans, enn Itali, a gerent nobl ha pinvidik. Evit plijout d’he dad, ec’h heuliaz ann arme enn he iaouankiz, hag epad ann amzer-ze e oue lazet he vreur kosa gant eur c’henderv d’ezhan. Raktal e reaz he zonj da venji he vreur, ha da laza ar muntrer d’he dro. Erruout a eure gant hema, da zeiz Guener ar Groaz, enn eunn hent ker striz ma ne c’helle nikun anezho techet dioc’h egile. Ho daou edont var varc’h ; mes ar muntrer ne oa nemethan, ha ne oa arm ebed ganthan, Iann, er chountrol, a ioa armet mad, ha soudarded oc’h ober koumpagnunez d’ezhan. A veac’h en deuz anavezet ann hini en doa lazet he vreur ma krog enn he gleze evit her planta e kaloun ar muntrer. Mes ar reuzeudik-ma a ra eul lamm divar he varc’h, hag en em strink d’ann daoulin, he zivreac’h astennet e kroaz, enn eur lavaret : « — Enn hano Jezuz-Krist, maro evidomp hon daou da genver ann deiz-ma, lezit va buez ganen. »\nKemeret a reaz eta sae ar venac’h euz a Urs sant Beneat e kouent Sant-Miniat, hag he-unan e trouc’haz he bennad bleo hirr. Ne oue ket pell er gouent na oue remerket ennhan holl vertuziou eur manac’h santel, ha da varo ann abad e oue choazet evit delc’her he blas. Mes Iann a ioa guelloc’h ganthan senti eget beza mestr, hag en em dennaz e Kamaldoli, el leac’h m’edo neuze sant Romuald oc’h ober he ermitach. Ac’hano e teuaz da Vallombreuz, hag e Vallombreuz e savaz eur gouent neve evit loja ann dud a zirede a bep tu da zeski ganthan skiant ar Zent.\nAr zant-ma a bardounaz a greiz kaloun d’ann hini en doa lazet he vreur. Setu aze ive penaoz e tleit pardouni d’ho nesa pa en deuz great d’ehoc’h eunn drouk pe eur boan bennag. Ma ne bardounit ket d’ar re all, ne viot ket pardounet hoc’h-unan gant Doue, ha ma ne vezit ket pardounet gant Doue, petra deuot-hu da veza ? Goulskoude, n’e ket red d’ehoc’h kemeret da vignoun ann hini en deuz hoc’h offanset, evel a reaz Iann Gualbert. Ar pez hebken a c’houlenn Doue diganehoc’h eo ma ne zalc’hot ket a gasouni outhan, ma ne glaskot ket en em venji, ma ne garot ket guelet drouk oc’h erruout ganthan, ma pedot evithan pa bedit evit ann holl guitibunan, ha ma viot prest da rei sikour d’ezhan ma her guelfac’h e riskl braz da goll he vuez, he vadou pe he ene.\nAdtapet diwar « https://br.wikisource.org/w/index.php?title=Buhez_ar_Sent/1894/Iann_Gualbert&oldid=27521 »\nKemmoù diwezhañ degaset d'ar bajenn-mañ d'an 26 Her 2011, da 15:18.


Jacob Johan Anckarström (Roslagen, 11 a viz Mae 1762 -Stockholm, 27 a viz Ebrel 1792) a oa ur c'habiten svedat a lazhas Gustav III, roue Sveden, hag a voe dibennet abalamour da se.\nSkourjezet e voe Anckarström a-raok bout dibennet.\nOfiser e oa bet e rejimant gwarded ar roue Gustav III etre 1778 ha 1783. E-kerzh beajoù da Enez Gotland e voe tamallet dezhañ bezañ klasket divrudañ ar roue, ma tec'has kuit da Stockholm hag eno e chomas da dremen ar goañv. Harzet e voe, kaset en-dro da Enez Gotland ha barnet eno. Laosket e voe da vont dre ma ne oa ket prouenn a-walc'h. Diwezhatoc'h ec'h anzavas e oa neuze e krogas ennañ tan ar gasoni, kasoni ouzh ar roue, maget gant an Dispac'h o c'hoarvezout dre Europa.\nEn em dennet e oa eus micher an armoù abaoe un toullad bloavezhioù. Perzh a gemeras en un irienn a-enep ar roue Gustav III war un dro gant noblañsed.\nD'ar 16 a viz Meurzh 1792 edo Gustav III o tistreiñ da Stockholm, goude tremenet an devezh e Palez Haga, e-maez kêr. o vont da goaniañ e oa a-raok mont d'un dañsadeg masklet er C'hoariganva Roueel. A-greiz ma oa o koaniañ e resevas ul lizher, ennañ gourdrouz e lazhañ, met drema en doa resevet kalzig alizheroù heñvel a-raok ne oa ket nec'het gant se.\nGoude koan e kuitaas e ranndi da vont d'an abadenn. Prestik goude erruout e voe gronnet gant Anckarström hag e gamaraded Clas Fredrik Horn hag Adolf Ribbing, a oa maskloù du war o dremmen hag en saludas e galleg: "Bonjour, beau masque" (" Demat, maskl brav "). Anckarström a dremenas a-drek ar roue hag a dennas un taol pistolenn en e gein. Er bistolenn e oa daou voled, pemp tenn hac'hwech tach kamm. Ar Roue a lammas a gostez hag a huchas e galleg "Ah! Je suis blessé, tirez-moi d'ici et arrêtez-le" ("A! Gloazet on, tenni-me alese ha harzit-eñ !"). Kaset e voe ar roue en-dro d'ar gêr, ha stanket ha siellet e voe dorioù ar c'hoarigandi.\nAnckarström a voe harzet er beure war-lerc'h hag anzav a reas al lazh kerkent, daoust ma nac'has e vije bet un irienn ken na voe lavaret dezhañ e oa bet tapet Horn ha Ribbing hag o doa anzavet. Bac'het e voe en ur prizon nepell diouzh Palez Stockholm, e kêr Stockholm. A-hervez e oa bet diouganet ar muntr d'ar roue pevar bloaz a-raok, pa oa bet, incognito, o welout al lennerez-planedennoù brudet en amzer-se Ulrica Arfvidsson.\nAlies e vije implijet honnezh gant e vreur, an dug Charlez, ha lavaret e veze he devoa ur rouedad tud e kêr d'he c'helaouiñ; gwech ebet ne voe tamallet netra dezhi, met goulennataet e voe.\nMervel a eure diwar e c'hloazioù d'an 29 a viz Meurzh, ha d'ar 16 a viz Ebrel e voe kondaonet Anckarström. Tennet e voe e vadoù ha dinoblet e voe. Lakaet e voe an houarn warnezhañ e-padtri deiz, skourjezet e voe, ha troc'het e voe e zorn dehoù outañ. D'ar 27 a viz Ebrel e voe dibennet.\nEr bloaz-se en-eeun e kemmas an tiegezh Anckarström e anv en Löwenström hag arc'hant a roas d'un ospital. Evel-se eo e voe savet al Löwenströmska sjukhuset, pe Ospital Löwenström. Ar politikour Ulf Adelsohn zo diskennad da Jacob Johan Anckarström.\nAnv zo eus Anckarström e daou c'hoarigan:\nGustav III gant Daniel Auber,\nhag Un ballo in maschera (Un dañsadenn gant maskloù) gant Giuseppe Verdi.\nUr preti dindan rez an douar zo hiziv e-lec'h ma oa toull-bac'h Jacob Johan Anckarström, hag anvet eo diwar-lerc'h ar besroue Sten Sture.\nAdtapet diwar « https://br.wikipedia.org/w/index.php?title=Jacob_Johan_Anckarström&oldid=1848812 »


Pajenn:Koñchennoù eus Bro ar Ster Aon.djvu/179 - Wikimammenn\nPajenn:Koñchennoù eus Bro ar Ster Aon.djvu/179\ntag hag an ebeul\nHa Tag ouz taol. Diskenn a ra mat e bred, na petra ’ta ? Hag, evel just, kas a ra lod d’e ebeul. Hag heñ d’ar roue :\n« Pare oun, mestr. »\n« Mat tre. Kae da Gastell ar Vran Zu. Ar mestr eno en deus eur verc’h yaouank koant, ha c’hoant dimezi ganti am eus-me. Kae eta da gerc’hat anezi d’in amañ. »\n« Pegeit emañ ar maner ac’han ? »\n« Eur pennad brao. Kas a c’hellez eul loen ganez. »\n« Bennoz d’eoc’h, aotrou roue. »\nHa Tag da gichen e ebeul a lavar d’ezañ petra en deus da ober.\n« N’eo tamm diaes ebet, » eme an ebeul. « Me eo al loen a yelo ganez. Kas ac’hanoun e-maez ar porz ha sav neuze war va c’hein. E Kastell ar Vran Zu e tigouezimp dizale. Me a zo bet alies eno. Pa vezimp e-tal ar c’hael orjal melen a ra an dro d’ar maner, diskenn divarnoun, sell el liorz, hag e weli merc’h perc’henn ar c’hastell o pourmen. Goulenn a ray ouzit lezel anezi da bignat war va c’hein. Te a laosko anezi, evel just. Ha pa vezo warnoun, te a savo ivez, hag, o tont en-dro amañ, ne vezimp ket eur begad. »\nDigouezout a eure, just ha just, evel ma lavare an ebeul. Tag a zigas merc’h ar c’hastell d’ar roue.\n« Roue, » emezañ, « setu merc’h mestr Maner ar Vran Zu. »\n« Gwella den a voe biskoaz eo te Tag. Kae bremañ da gerc’hat eur beleg d’eureuji ac’hanomp. »\n« Dimezi ne rin ket, » eme ar verc’h, « ken a vezo digaset d’in an dilhad a zo em arc’h e-barz va c’hambr. »\n« Kae da gerc’hat an arc’h, Tag. » eme ar roue.\n« Ne gavo ket anezañ, » eme ar bennherez, « nemet e vefen eno va-unan. »\n« M’emañ er maner e vezo kavet, » eme Dag.\nTag a zebr eun tamm neuze, hag a ro ivez d’an ebeul en eur lavarout d’ezañ petra ’zo c’hoaz da ober.\n« Diaes n’eo ket, » eme an ebeul. « Sav war va c’hein, ha deomp en hent. Pa vezimp digouezet e Bran-Zu, tap ar bont bihan a zo em skouarn gleiz ha stlap anezañ er sal vras. An tan a grogo prest goude en ti, hag ar vevelien a daolo an annez er-maez. An eil tamm arrebeuri a strinkint, te a gemero anezañ hag her sammo warnoun : hennez eo an arc’h a zo da gerc’hat. »\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/179&oldid=148777 »\nKemmoù diwezhañ degaset d'ar bajenn-mañ d'an 1 Gen 2019, da 17:39.


Meurzh 8 a viz Meurzh, niv.322\nSizhun 10 - 2011\nPellgargit ar pennadoù e stumm Word\nEvit resev kemennadenn nevez Bremaik bep Lun,\nkasit ho chomlec'h da: bremaik@skolanemsav.com\nPetra oa keleier Bremaik bloaz zo? Klikit amañ !\nEvit distreiñ d'ar bajenn degemer\nEmgannoù e Libia hag en Aod-an-Olifant\nE Libia emañ an disujidi armet o klask gounit tachenn war arme ar Stad. E-touez an emsaverien armet e kaver tud yaouank peurvuiañ, kaset war-raok gant soudarded hag o deus kuitaet lu ar Stad. Kaset e vez nijerezioù da vombeziñ an tachennoù bet tapet ganto. Porzh Ras Lanouf (skeudenn), a-bouez-tre evit produerezh petrol ar vro, zo danvez emgannoù taer-tre etre an disujidi hag ar soudarded feal d'ar c'horonal Kadhafi. Ur vanifestadeg evit harpañ renad Mouammar Kadhafi a oa bet aozet nevez zo er gêr-benn, Tripoli (Tarabulus). "An trec'h" a zo bet lidet gant ur 5000 den bennak ha pedet en deus an diktatour tud ar Broadoù Unanet ha Unaniezh Afrika da welet stad an traoù...\nWar grishaat ez a an emgannoù en Aod-an-Olifant. Merc'hed dizarmet e vije bet lazhet gant soudarded Gbagbo d'an 3 a viz Meurzh, e karter Abobo, e kêr Abidjan. E kornôg ar vro, nepell diouzh an harzoù gant Liberia e vefe bet an emgannoù brasañ nevez zo. Kêr Toulepleu, renet a-raok gant soudarded feal da Laurent Gbagbo, a vije bremañ dindan ren soudarded kostezenn Alassane Ouattara. Ar re ziwezhañ-mañ a zo evit al lodenn vrasañ anezho, stourmerien ar "Forces Nouvelles", disujidi hanternoz ar vro abaoe putsch c'hwitet 2002. Abaoe reuz votadeg ar prezidant d'an 28 a viz Du, e vije bet lazhet ur 400 den bennak en Aod-an-Olifant e-kerzh emgannoù ha manifestadegoù. 200.000 den zo o klask tec'hout ar freuz. 70.000 anezho o dije treuzet ar vevenn gant Liberia c'hoazh.\nKresk prizioù ar boued\nE miz C'hwevrer eo pignet prizioù an danvezioù retañ evit debriñ e-touez ar re uhelañ war marc'hadoù ar bed: sukr, edeier, eoul, laezh, kig... Meur a abeg a vez roet gant an FAO (Food and Agriculture Organization, ur skourr eus Aozadur ar Broadoù Unanet) evit displegañ kement-mañ: kresk priz an eoul-maen, digresk ar produiñ, implij lod eus an danvezioù-se evit ar c'hirri kentoc'h eget magañ an dud... Ne vez ket meneget gant an FAO unan eus abegoù pennañ kresk ar prizioù koulskoude: ar brokañ war ar marc'hadoù (speculation).\nDiwar-benn an danvez-mañ ez eus un displegadenn kentelius-kenañ da gavout amañ: www.dailymotion.com/crise-alimentaire\nEr memes mare ez eus ur strollad bras a gevredigezhioù o kinnig un taos anvet "Robin ar C'hoadoù" evit emgav a zeu ar G20. Hennezh a servijfe da reoliañ ar brokañ, ha da lakaat arc'hant a-gostez evit taliñ ouzh kemm an hin, an naonegezh, an diouer a zour, ar c'hleñvedoù-red ha degouezhioù all. Diwar 0,05% eus arc'hant an eskemmoù graet en Europa hag er Stadoù-Unanet, e c'hellfe 440 miliard a euroioù bezañ dastumet bep bloaz.\nEvit gouzout hiroc'h: www.taxerobindesbois.org\nBreizh a ra he sinema e Roazhon\nEtre an 3 a viz Meurzh hag an 28 a viz Eost e vez kinniget e sal ar Maezioù Frank e Roazhon un diskouezadeg anvet La Bretagne fait son cinéma (d.l.e. "Breizh a ra he sinema"). Un diskouezadeg talvoudus-tre evit ar re a zo sot gant ar sinema, hag evit ar re all ivez rak gouzout a reer ez eus bet kalz filmoù graet e Breizh. Evel Chouans!, Western, Un long dimanche de fiançailles, L’équipier, Remorque pe c’hoazh Elisa. Ur bern filmaozourien evel Claude Chabrol, Bertrand Tavernier, René Vautier pe Manuel Poirier a zo plijet gant Breizh hag o deus bet c’hoant da filmañ istorioù er vro. Abaoe m'eo bet krouet ar sinema e 1895, eo deuet da vezañ Breizh "douar ar sinema": 300 film-hir zo bet sevenet e Breizh en ur c’hantved! Tout an istor-se a zo kinniget en diskouezadeg-mañ.\nDigor d'ar Meurzh, etre kreisteiz ha 9e noz.\nMerc’her, Yaou ha Gwener: etre kreisteiz ha 7e.\nSadorn ha Sul: etre 2e ha 7e noz.\nEvit gouzout hiroc'h: www.leschampslibres.fr\nTennis, kentañ tro Kib Davies 2011\nGoude bezañ bet betek ar gourfenn ha bezañ kollet a-enep skipailh Serbia warlene, e krog kentañ tro ar c'hoarierien c'hall a-enep an Aostrianed. War ar paper e seblante an traoù bezañ aes a-walc'h met ret-mat e vo ober hep Jo-Wielfried Tsonga ha Gaël Monfils. Roet eo bet o chañs neuze da Gilles Simon ha da Jeremy Chardy gant Guy Forget, ar c'habiten.\nKroget mat e oa an traoù en devezh kentañ: gounezet o deus an daou c'hoarier gall. D'ar Sadorn avat, eo bet trec'het Mikael Llodra ha Julien Benneteau gant Jurgen Meltzer hag Oliver Marach. 2-1 evit Frañs atav. D'ar Sul e oa kroget mat an traoù evit Gilles Simon a-enep gwellañ c'hoarier an Aostrianed, met da 4-2 er pevare set ez eus bet cheñchet penn d'ar vazh gant Jurgen Meltzer. Hemañ en deus plantet dek c'hoari diouzh renk evit gounit 6-0 er pempvet set.\nRanket en deus Jeremy Chardy (skeudenn) stourm a-enep dezhañ neuze, unan kazi dianav d'an holl met mennet da vat evit difenn enor e vro. Graet en deus mat e-pad ur set hanter ha tamm-ha-tamm eo deuet ar Gall da lakaat e plas er c'hoari. Adkavet e vo ar c'hoarierien c'hall en eil tro Kib Davies.\nAostria 2–3 Frañs\nAr c'hrogadoù all:\nSerbia 4–1 Indez, Sveden 3–2 Rusia, Republik Tchek 2–3 Kazakhstan, Arc'hantina 4–1 Roumania, Chile 1–4 Stadoù-Unanet Amerika, Belgia 1–4 Spagn, Kroatia 2–3 Alamagn\nMell-droad: kib Frañs\n0-0 goude 120' c'hoari etre Lille, hag a zo e penn ar Rummad 1, hag an Oriant, ar skipailh breizhat diwezhañ. Pa vez seurt degouezhioù, tennoù d'ar palioù, eo evel ur seurt lotiri ha, siwazh evit ar Pennoù-Merluz, n'o deus ket tapet ar bilhed mat.\nPeadra a vefe da lavarout diwar-benn an doare m'eo bet barnet ar c'hrogad gant an tredeog, Saïd Enjimi. Roet en deus ur c'hartoñs ruz da vBruno Ecuele Manga (64e) ha n'en deus ket gwelet e oa bet lakaet ur pal gant paotred Lille (83'). Gant ar video avat e vije bet gwelet pep tra...\nLille 0 (5) – 0 (3) an Oriant (5 tenn d'ar palioù ouzh 3)\nPariz SG 2 – 0 ar Mañs (goude un astenn c'hoari)\nChambéry 0 – 3 Angers\nReims 2 – 3 Niça (goude un astenn c'hoari)\nRouantelezh Unanet, Stadoù-Unanet Amerika - 2010\nSeveniñ : Mark Romanek\nKathy, Ruth ha Tommy a zo annezidi eus Hailsham, ur skol saoz a-feson. Un draig a zo avat. Ar vugale a ya d’ar skol-se n’int ket evel ar re all: tonket int da reiñ o organoù betek ma varvfent. Kenderc’hel a reont gant o buhez avat, gant trubuilhoù ordinal mab-den.\nUn istor skiant-faltazi eo hini Never Let Me Go. Ar film a zo sioul avat, peoc’hus ha dramatek. Kalz prederiadennoù a sav goude bezañ gwelet seurt film. Brav eston eo gweledvaoù Bro-Saoz, dispar an tri aktor pennañ (ha reoù all ivez e-giz Charlotte Rampling da skouer). Meur a boent a chom amsklaer avat a-ziwar a belec’h e teu ar vugale (bugale dilezet? Bugale "klonet"?). Gouzout hiroc’h a c'heller ober marteze en ur lenn ar romant orin savet gant Kazuo Ishiguro.\nBarnadennoù filmoù all a c'hellit lenn e blog hor c'henskriverez: http://soubennargeek.wordpress.com\nPelec'h e vo kinniget An Arvest\nE Brest, Gwened, Kemper, Naoned, an Oriant, Roazhon, Sant-Brieg, Sant-Nazer e vo kinniget stumm brezhonek film An Arvest, adalek ar Merc'her 16 a viz Meurzh. Renet eo bet ar film gant Charles Nemes, gant Fred Testot, Vincent Desagnat ha Frédérique Bel er perzhioù pennañ. Eilmouezhiet eo bet e 6 yezh bihanniver: elzaseg, brezhoneg, ch'ti, korseg, kreoleg, okitaneg [s.o. Bremaik niv.320 ha Bremañ niv.353]. Ur pennadig a vo embannet er sizhun a zeu diwar-benn ar film war Bremaik.\n"Symphonie de Breizh" d'an 18 ha 22 a viz Meurzh\nDiwar atiz sonerien yaouank a vicher a-gevret gant ar c'hoarierez klavisim Claude Nadeau ez eus bet roet lañs d'ul laz-seniñ barok, Symphonie de Breizh. Ober gant binvioù hag an teknikoù seniñ a oa diouto er c'houlz lec'h ma oa bet savet an tonioù, sed amañ dibab ar strollad. Kemer a reont harp war sonskridoù orin ar 17vet ha 18vet kantved. Reiñ da glevet labour nebeud-anavezet sonaozourien a Vreizh a vez graet ganto (Daniel Daniélis, Jean Matho, Jean-Pierre Danigo...) kement hag oberennoù anavezet mat (gant Bach, Vivaldi, Handel...).\n"Stabat Mater" gant Pergolese, "Sinfonietta e do muiañ, RV 111a" gant Vivaldi ha "Motet" gant Daniel Daniélis (sonaozour a Vro-Gwened) a vo kinniget d'ar Gwener 18 a viz Meurzh e Kistreberzh e Chapel Sant-Mikael ha d'ar Meurzh 22 e Teatr Anna Vreizh, e Palez Arzoù Gwened. Renet e vo al laz-seniñ gant Claude Nadeau. Unkanerien: Violaine Le Chenadec (soprano), Raoul Le Chenadec, (enep-tenor).\nEvit gouzout hiroc'h: www.symphoniedebreizh.eu\nMangez le, si vous voulez gant Jean Teulé\n"Foule sentimentale, on a soif d’idéal..." Plijus eo kanaouenn Alain Souchon daoust m'eo faos lavarout eo an engroezioù ul loen doñv, gouez ne lavaran ket. Ur wech bodet en ul lec'h bennak e teu da vezañ prest an hiniennoù da sentiñ ouzh al lugan disterañ. An istor-mañ, dezrevellet deomp gant Jean Teulé, a zo gwir. Diskouez a ra deomp pegen bresk eo ur sevenadur dirak ar feulster.\nUr miz goude disklêriadur ar brezel etre an Eil Impalaerezh ha Prusia, e oa nec’het ar boblañs gant ar c’heloù fall. Kendrec’het e oa an dud e oa spierien o tastum titouroù evit lu Bismarck.\nAlain de Monéys, un denjentil yaouank, a vev war ar maez hag e fell dezhañ brudañ soñjoù nevez (sec'hañ ar geunioù da skouer). E-kerzh foar Hautefaye (er Périgord) en deus klasket difenn enor e genderv, hag en dije distaget traoù a-enep Napoléon III. Treuzkomprenet e vo Alain de Monéys. Merzheriet e vo div eurvezh pad.\nSilet en deus Jean Teulé ur gartenn en e levr evit ma c’hellfe al lennerien heuliañ kalvar an den yaouank. Kaset ha degaset dre ar gêriadenn, hervez fulor an dud, evit gouzañv o jahinerezh. Skoet, houarnet evel ur marc’h, diframmet e izili gant kerdin, tennet unan eus e zaoulagad, drailhet eskern e zremm, devet ha debret.\nSouezhet eo bet ar varnerien rak rouez-kenañ eo debriñ un den. Renerien an engroez zo bet kastizet d'ar marv, ar re all kaset d’an toull-bac’h e Cayenne. Memor an torfed a chom bepred er gêriadenn.\nMangez le, si vous voulez gant Jean Teulé. Embannet gant Julliard (2009).\n8 a viz Meurzh: Devezh ar Maouezed er bed\nE 1910 e oa bet krouet Devezh ar Maouezed e bed. E-kerzh un emvod gant an Etrebroadel sokialour (L’Internationale socialiste) e Kopenhagen eo bet ganet an darvoud-mañ. Enoriñ gwirioù ar merc’hed ha sikour anezho da gemer perzh en dilennadegoù a oa an dalc'h pennañ d'ar mare-se. Ur bloaz war-lerc’h, e 1911, e oa bet aozet ur bern manifestadegoù e pep lec’h en Europa. Ur milion a verc’hed o doa dibunet ha savet o mouezh evit ma vefent doujet ha doujet o gwirioù. D’an 8 a viz Meurzh 1977 eo bet anavezet Devezh ar Maouezed gant Aozadur ar Broadoù Unanet (ABU). Goulennet e vez gant an aozadur etrebroadel digant an holl vroioù aozañ un devezh evit adlakaat an holl da soñjal e gwirioù ar merc’hed hag en o flas er gevredigezh. Pemp bloaz goude, e 1982, eo deuet da vezañ ofisiel Devezh ar Maouezed e Frañs a-drugarez da c'houarnamant François Mitterrand. Abaoe e vez lidet bep 8 a viz Meurzh gant manifestadegoù ha darvoudoù a bep seurt. Un digarez e vez bep bloaz d'ober ur bilañs eus plas ar merc’hed er bed a hiziv. Ur bilañs fall ha nec'hus alies a-walc’h, e-keñver al labour dreist-holl.\nklask zo war-lerc'h kenskriverien!\nPlijet oc'h o lenn ar pennadoù embannet a-hed ar bloaz war Bremaik? Sot oc'h gant ar sonerezh, ar sportoù, an arzoù, ar sinema, pe me ’oar-me? Gallout a rit degas ho sell war an danvezioù-se ingal, dre ar brezhoneg, gant Bremaik! Ur skipailh tud a youl vat a sav ar pennadoù bep sizhun abaoe ouzhpenn 6 vloaz, ha bepred emaomp o klask "pluennoù" nevez, evit reiñ un ton liesseurt d'ar gelaouennig (digoust!) war internet, hag e brezhoneg-tout, embannet bep Lun.\nEvit gouzout hiroch war an doare da vont en-dro, ha penaos kemer perzh e buhez Bremaik, n'eus mann ebet aesoc'h: kasit ur gerig deomp d'ar chomlec'h postel-mañ: bremaik@free.fr!\nLennit Bremañ Meurzh 2011!\nEkonomiezh Egipt, kembraeg yezh ofisiel, mirdi La Flore en Oriant, Ajañs Sevenadurel Breizh, Ar Marc'h glas gant Riwal Huon, film An Arvest, FC Sankt Pauli e Hamburg, 40 vloaz an Tri Yann... Kaoz zo eus an holl draoù-se hag eus traoù all c'hoazh e niverenn Bremañ Meurzh 2011.\nAn teuliadig a ra anv er miz-mañ eus al labour-douar. Etre berzh ha reuz emañ ar filierenn er vro abaoe pell. 50 vloaz Sica Kastell-Paol zo bet lakaet amañ war wel, hag intrudu nevez evel Bretagne Bio Equité hag Union Bretonne Pie Noir.\nKinnig a ra Bremañ ivez div bajennad anvet "Lennomp!". Savet e vezont a-ratozh evit ar re zo o teskiñ brezhoneg gant skipailh Skol An Emsav. M’ho pez plijadurig o lenn Bremaik, plijadur ho po o lenn Bremañ, sur!\nBep miz, abaoe 1980, e kinnig kelaouenn Bremañ pennadoù brezhonek a bep seurt, diwar-benn Breizh hag ar bed, kinniget brav, e doare ur magazin.\nEmbannet gant Skol an Emsav (4,50€ an tamm)\nKoumanant: 50€ evit ur bloaz, 60€ evit an estrenvro, 4€ bep miz dre lamadenn\nE gwerzh er stalioù-levrioù a ginnig danvez Breizh, pe dre goumanant.\nEvit gouzout hiroc'h: www.breman.org


Abrege eus an Aviel/Chapistr 9 - Wikimammenn\nAbrege eus an Aviel/Chapistr 9\n◄ Evit an drede sul goude ar Rouane Evit ar bevare sul goude ar Rouane Evit ar bempet sul goude ar Rouane ►\nEvit ar pavare Sul goude ar Rouane.\nJESUS o veza en ur vag var ar mor gant e zisquibien, e savas un avel hac un tourmant quer bras, ma oa goloet ar vag gant an houliou vor : Jesus a gousque cousgoude ; e zisqubien en dinunas en ur lavaret : hor Mæstr, hor saveteit, mont a reomp da goll. Jesus a lavaras dezo perac hoc’h eus-hu aoun, tud a nebeut a feiz ? Neuse o sevel, e commandas d’an avel ha d’ar mor, ha quer buan an avel a souplaas hac ar mor a galmas. Ar re a ïoa presant a voe soueset meurbet, hac e lavarent entrezo : piou eo an den-mâ, ma obeis dezâ an avel hac ar mor.\nDoue a bermet quemense evit distaga hor c’halon diouz ar vuez-mâ, e pehini ne gavomp nemet trubuill ha miser ; Doue er permet evit ober deomp santout hor sempladurez, ha peguement e tleomp disfiziout ac’hanomp hon-unan ; Doue er permet evit eprouvi hor vertu : Abalamour ma oac’h agreabl da Zoue, eme an Æl da Dobii, eo bet necesser ma e veac’h bet eprouvet dre an dentation. Doue er permet evit hor purifia ; car evel an tân a amproü hac a burifi an aour, evelse, eme ar Speret-Santel, an dentation a amprou hac a burifi mui-oc’h-mui an den just. Doue er permet erfin evit rei deomp occasion da bratica ar vertuziou, ha da grisqui hor mirit hac hor c’hurunen en Eê.\nConsider amâ, va ene, ar vadelez eus a Jesus e quenver e servicherien pere en em guef en danger ; querquent ha ma cleo mouez e Ebestel, e teu d’o sicour ha d’o c’honsoli, lavaret a ra dezo ne dleont caout aoun ebet pa edont gantàn, ha lacât a ra dre e goms ar peoc’h hac ar c’halm en o sperejou.\nO peguer mad eo esperout e Jesus, ha lacât e fizians ennàn ! car piou en deus-èn pedet a vir halon, ha ne d’eo quet bet chelaouet ? Piou en deus bet recours dezàn en e ezom, ha ne d’eo quet bet sicouret ?\nGrit reflexion varnoc’h hoc’h-unan.\nQuerquent ha ma santit an dentation, ha recours hoc’h eus-hu da Zoue dre ar beden ?\nHa fizians hoc’h eus-hu ennàn ?\nHa ne d’eo quet eus an defaut a fizians e teu ho tigonfort hac ho tigourajamant ?\nElec’h lacât ho fizians e Doue n’en em abandonet-hu quet heb resistans ebet d’an dentation, da adversour ho silvidiguez, d’an drouc-speret, o cridi ne illit quet resista outàn ? Penaus eta, a disfiziout a rit-hu eus a c’hraç an Autrou-Doue hac eus e vadelez ? O peguen nebeut a feiz hoc’h eus-hu ! Ne ouzoc’h-hu quet penaus ne arru netra gueneoc’h nemet dre urz Doue pe dre e bermission, ha penaus e oar tenna ar mad eus an drouc ? En em abandonit eta etre e zaouarn en amser an dentation : gelvit-èn d’ho sicour, ha liquit hoc’h oll fizians ennàn. Gant ur goms hepquen e all lacât ar c’halm hac ar peoc’h en hoc’h ene.\nO va Doue, anaout a ràn va sempladurez ha va fragilite, mæs gouzout a ràn ive penaus e illit, hac ez oc’h prest bepret d’am souten a enep an attacou eus an tentationou. Rac-se o tisfiziout ac’hanon va-unan, hac o lacat va fizians enoc’h, e livirin deoc’h em affliction evel an Ebestel : Va sicourit, va Doue, emaoun en danger d’en em goll ; hac esperout a ràn n’em abandonot quet e creiz an danger.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_9&oldid=94960 »


Pajenn:Morvan - Buez ar Zent, 1894.djvu/19 - Wikimammenn\nPajenn:Morvan - Buez ar Zent, 1894.djvu/19\n4 a C’henver\nar plac’h euruz anjela a foligno\nKrist dre hent ar groaz, hag evit kement-se ec’h en em lakeaz da iun, da zioueret ann tammou guella enn he frejou, ha da ober fae var ann dillad brao ha var gement tra a ioa c’houez ar bed ganthan.\nEtre daou, e kollaz he mamm, ha prest goude e varvaz ive he fried hag he holl bugale. Ann intanvez geaz a gemeraz neuze sae Trede-Urs sant Fransez evit en em rei holl d’ar bedenn, d’ar binijenn ha d’ann oberiou a drugarez. Eunn devosion vraz e devoa evit ar Bater ; aliez e lavare ar bedenn-ma, hag ato gant eur blijadur nevez. « Biskoaz, emezhi, n’em euz kavet netra guell evit anaout trugarez ha madelez Doue e kenver ann dud eget lavaret ar bedenn-ze, a zo bet great gant Jezuz-Krist he-unan. » Ann orezoun, pe ar bedenn a galoun hag a spered heb lavaret komz ebed a c’hinou, a garie ive kement ma’c’h ankounac’hea ann dibri hag ann eva pa veze o vedita enn he fart he-unan.\nA hent all, Anjela ne c’houie ket peur e divije great pinijenn aoualc’h evit pec’hejou he iaouankiz. Sevel a reaz c’hoant ganthi da veza merzerez, ha bez’e devoue e guirionez eur verzerenti hirr da chouzanv euz a berz ann drouk-spered. Doue a lezaz hema d’he zourmanti e peb giz enn he c’horf hag enn he ene, evit ma vije da viken eur skouer a basianted evit ar merc’hed evel ma’z eo ann den santel Job evit ar goazed. He c’horf a deuaz da veza ker klanv, ker sempl ha ker goridik, ma renke chom ato gourvezet heb gellout trei e tu ebed. Mes ar boan a zante enn he ene a ioa goassoc’h c’hoaz; rag tentet e oue enn eur feson skrijuz a enep ar burete hag a enep ann esperans. Chom a eure daou vloaz er stad-se; mes Doue en devoue erfin truez outhi, hag a rekoumpansaz he fidelite enn eur lakaat en he c’haloun eunn tanva euz a joauzded ann Env.\nAr plac’h euruz-ma a ioa ive eunn dudi evithi mont d’ann hospital da gas traou d’ar re glanv, ha da lavaret d’ezho eur gomz vad bennag. Aliez zoken e louzaoue he-unan ho gouliou, hag eunn devez, goude beza louzaouet eunn den lor, a ioa dija brein he zaouarn, ec’h evaz ann dour a ioa bet ganthi o voalc’hi an daouarn-ze.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/19&oldid=137370 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Simon Harris) (KildareStreet.com)\nResults 1-20 of 837,794 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Simon Harris)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Simon Harris)


Den kondaonet gant an Inkizision ha gwisket gant ur sambenito hag ur c'h-coroza en un auto de fe (Goya)\nAuto-da-fé, E. L. Velázquez, 1853\nUr sambenito zo ur sae a veze gwisket gant katoliked da ziskouez o morc'hed goude pec'hiñ. Implijet e voe goude gant an Inkizision e Spagn evit mezhekaat ar re a bec'he hervez ar relijion. Da gentañ e oa ur sac'h gloan, benniget gant ur beleg, ha se zo kaoz e veze anvet saco bendito (« sac'h benniget » en spagnoleg) troet buan en sambenito dre ma'z eo peuzheñvel an distagadur San Benito (Saint Benead en spagnoleg).\nAr sambenito implijet gant an Inkizision a oa ur sort poncho, anezhañ ur pezh danvez hirgarrezek gant un toull ennañ evit tremen ar penn hag a veze diskennet betek dindan dargreiz an den kondaonet hag a leuske an divskoaz zizolo. Evit mont pelloc'h er vezhekadenn e veze lakaet d'an den un tok uhel begek anvet coroza.\nAdtapet diwar « https://br.wikipedia.org/w/index.php?title=Sambenito&oldid=1826883 »\nKemmoù diwezhañ degaset d'ar bajenn-mañ d'an 24 Gen 2019, da 16:59.